KPLB biayai RM114 juta perkasa ekosistem usahawan desa

KUALA NERANG: Kementerian Pembangunan Luar Bandar (KPLB) memperuntukkan dana lebih RM114 juta tahun depan bagi menyediakan ekosistem kepada usahawan luar bandar meluaskan pasaran dan meningkatkan pendapatan.

Peruntukan itu bagi menyokong perkembangan 64,000 usahawan luar bandar di bawah KPLB di seluruh negara.

Menterinya, Datuk Seri Mahdzir Khalid berkata, penganjuran Mini Karnival Usahawan Desa (KUD), antara inisiatif KPLB untuk memperkasakan ekosistem sedia ada untuk usahawan terlibat.

“Program ini menyediakan platform kepada semua pihak yang terlibat dalam rantaian keusahawanan termasuk pengeluar, pembekal, pemborong dan pengedar untuk menjalin kerjasama strategik termasuk meluaskan jaringan perniagaan.

“Melalui program itu juga KPLB dapat mengumpul maklumat dan maklum balas daripada usahawan luar bandar mengenai keberkesanan program pengukuhan keusahawanan yang dilaksanakan oleh agensi di KPLB,” katanya.

Beliau berkata demikian pada sidang media selepas merasmikan penutupan Mini KUD Padang Terap di sini hari ini.

Jelas Mahdzir, hampir semua agensi di bawah KPLB mempunyai program khusus untuk pembangunan usahawan luar bandar.

Antaranya Majlis Amanah Rakyat (MARA), FELCRA, Jabatan Kemajuan Masyarakat (KEMAS), Pihak Berkuasa Kemajuan Pekebun Kecil Perusahaan Getah (RISDA) dan Jabatan Kemajuan Orang Asli (JAKOA).

Turut terlibat, agensi wilayah iaitu Lembaga Kemajuan Terengganu Tengah (Ketengah), Lembaga Kemajuan Kelantan Selatan (Kesedar), Lembaga Kemajuan Johor Tenggara (Kejora), Lembaga Kemajuan Wilayah Kedah (KEDA) dan Lembaga Kemajuan Wilayah Pulau Pinang (PERDA).

Sementara itu, Mini KUD Padang Terap mencatatkan nilai jualan tunai lebih RM200,000 dengan kehadiran lebih 30,000 pengunjung sepanjang tiga hari bermula Khamis lalu.

“Ia melepasi sasaran awal sebanyak RM200,000, jika kita mengambil kira sesi padanan perniagaan atau “business matching” nilai keseluruhan yang berjaya dicatatkan mencecah RM450,000,” kata Mahdzir.

Tambah beliau, elemen penting penganjuran Mini KUD adalah sebagai platform mempromosi kemudahan serta inisiatif yang disediakan KPLB dan agensinya bagi membantu usahawan luar bandar.

”Program ini juga menjadi salah satu medium untuk mewujudkan akses pasaran produk dan perkhidmatan usahawan luar bandar kepada pemborong, pengedar dan pembeli.

“Selain meningkatkan daya saing dan kebolehpasaran produk luar bandar serta meneroka peluang pasaran baharu yang lebih besar,” katanya.

Mahdzir berkata, kumpulan sasar bagi mini KUD ini adalah usahawan luar bandar yang telah mendapat bimbingan Kementerian, agensi dan usahawan berpotensi yang memerlukan khidmat nasihat dalam meningkatkan produktiviti dan pengembangan perniagaan.

“Program ini melibatkan penyertaan Bahagian di KPLB dan agensi yang menyediakan program pengukuhan keusahawanan serta pembiayaan kewangan kepada usahawan luar bandar,” katanya.

Lebih 100 usahawan menyertai Mini KUD Padang Terap daripada kategori makanan dan minuman, fesyen pakaian wanita, lelaki dan kanak-kanak, kecantikan dan kesihatan, kraftangan dan produk pertanian.

Turut serta penjual masakan panas, penjaja kecil yang menjual pelbagai makanan dan minuman dari pelbagai agensi di bawah KPLB dan usahawan tempatan di bawah kelolaan Majlis Daerah Padang Terap.

Mini KUD edisi keempat tahun ini menyaksikan penglibatan enam agensi di bawah KPLB iaitu MARA, RISDA, KEMAS, FELCRA, JAKOA dan KEDA.

Mini KUD Padang Terap juga dimeriahkan dengan pemberian baucer jualan bernilai RM15,000 yang diberikan secara percuma kepada semua pengunjung untuk menambah jualan usahawan yang menyertai karnival tiga hari itu.

Paling mencuri tumpuan pengunjung adalah sesi jualan murah beg beras 5 kilogram dan seekor ayam berharga hanya RM10.

Jualan murah itu dilaksanakan selama tiga hari dengan jumlah 1,000 beg beras dan 1,000 ekor ayam hari pertama dan kedua, manakala 2,000 pek pada hari ketiga.

Pada majlis sama, Mahdzir turut menyampaikan geran Skim Pengukuhan Keusahawanan Luar Bandar (SPKLB) kepada 1,032 usahawan desa bernilai lebih RM5.1 juta.

Manakala 11 usahawan menerima bantuan penyediaan warung desa dan peralatan di bawah Program Peningkatan Pendapatan (PPP) bernilai RM110,000.

Turut Hadir Timbalan Menteri II KPLB, Datuk Hasbi Habibollah, Timbalan Ketua Setiausaha (Dasar) KPLB, Datuk Che Murad Sayang Ramjan dan Timbalan Ketua Setiausaha (Pembangunan) KPLB, Mas Rizal Mohd Hilmi dan Pegawai Daerah Padang Terap, Datuk Abdul Ghani @ Zulkifli Zainuddin.

Author

Tun Puteh Wanti

View all posts

View all posts


Kelab Indonesia Persis Solo terima jemputan kem latihan JDT

JAKARTA: Persis Solo, kelab bola sepak Indonesia yang berpangkalan di kota Surakarta, Jawa Tengah, telah menerima jemputan kem latihan bersama Johor Darul Ta’zim (JDT).

Seramai 26 pemain akan dibawa ke kem latihan serta menjalani dua sesi perlawanan persahabatan dengan juara Liga Super sembilan kali bermula esok sehingga 18 November, menurut kelab dalam satu kenyataan.

Persis Solo turut akan melakukan kajian perbandingan serta penyelidikan berkaitan tadbir urus kelab, infrastruktur sokongan, sistem akademi dan pengurusan yang diterapkan JDT.

“Kami percaya tadbir urus kelab profesional dalam industri bola sepak moden boleh dipelajari daripada JDT yang meraih pelbagai kejuaraan domestik dan pencapaian di Asia dalam tempoh sedekad,” katanya.

Pengurusan Persis Solo dipimpin Kaesang Pangarep, anak bongsu Presiden Joko Widodo sebagai Ketua Pegawai Eksekutif, sahamnya turut dimiliki jutawan dan Menteri Perusahaan Milik Negara Erick Thohir.

Bekas pembantu jurulatih di JDT, Leonardo Medina pada Ahad telah dilantik sebagai jurulatih baharu kelab dan kini berusaha memastikan aspek fizikal pemain berada dalam keadaan terbaik.

Liga Indonesia masih digantung kerajaan susulan tragedi di Stadium Kanjuruhan pada 1 Oktober yang meragut 135 nyawa.

Polis melepaskan gas pemedih mata untuk meleraikan perusuh setelah perlawanan antara Arema FC dan Persebaya Surabaya tamat, mencetuskan rempuhan di pintu keluar stadium akibat peminat panik. – BERNAMA


MUDA tak cukup kuat terajui kuasa ketiga – Penganalisis

CYBERJAYA: Parti Ikatan Demokratik Malaysia (MUDA) belum cukup kuat dan tidak boleh berdikari sendiri untuk menjadi kuasa ketiga (third force) dalam Parlimen.

Penganalisis politik, Prof Dr Rusdi Omar menganggap parti itu seolah-olah menempah maut sekiranya bertanding semula pada pilihan raya akan datang.

Ini susulan kekalahan semua kerusi Dewan Undangan Negeri (DUN) pada Pilihan Raya Negeri (PRN) Ogos lalu.

“Kalau MUDA bertanding, semua calon yang dikemukakan akan kehilangan deposit.

“Mahu atau tidak, MUDA perlu pilih sama ada menyertai gabungan Pakatan Harapan- Barisan Nasional (PH-BN) atau Perikatan Nasional (PN),” katanya kepada MEDIA VARIASI.

Ahad lalu, MUDA mengumumkan keputusan untuk keluar daripada Kerajaan Perpaduan dan menyertai blok pembangkang sebagai kuasa ketiga.

Presidennya, Syed Saddiq Syed Abdul Rahman berkata, keputusan tersebut dibuat selepas perbincangan dibuat bersama pimpinan MUDA yang lain.

“Tindakan kerajaan menggugurkan 47 pertuduhan rasuah Timbalan Perdana Menteri (Datuk Seri Dr. Ahmad Zahid Hamidi) menyukarkan MUDA untuk terus kekal berada dalam kerajaan. Ini bukan kali pertama saya membuat keputusan berdasarkan prinsip,” katanya.

Mengulas lanjut, Rusdi berkata, keputusan MUDA untuk menarik sokongan ke atas Kerajaan Perpaduan merupakan hak parti tersebut sebagai wakil rakyat.

Namun, katanya, parti itu sepatutnya perlu bertindak matang kerana kemenangan MUDA pada Pilihan Raya Umum ke-15 (PRU15) adalah atas dasar kapasiti PH.

“MUDA sepatutnya bersama Kerajaan Perpaduan tetapi saya tidak dapat memastikan mengapa keputusan itu menyaksikan perkara berbeza. MUDA juga perlu hormati mandat rakyat kerana parti itu sebelum ini bersama PH.

“Jika disebabkan keputusan membebaskan Ahmad Zahid, MUDA sepatutnya menghormati Perlembagaan dan tidak boleh mengikut ‘kepala sendiri’. Namun, boleh jadi juga MUDA dipengaruhi pihak-pihak lain.

“Saya tak tolak kemungkinan pendekatan dibuat MUDA tak boleh tahan lama kerana tak menggambarkan mandat rakyat. Parti itu juga kena faham sistem pemisahan kuasa antara eksekutif kehakiman dan tak boleh buat keputusan sendiri untuk mengintrepretasi pihak mahkamah, selain perlu mendapatkan maklumat lanjut sebelum mengeluarkan kenyataan,” ujarnya.

Ketika ditanya sama keputusan menarik sokongan ke atas kerajaan disebabkan MUDA dinafikan penyertaan dalam PH, Mohd Rusdi tidak mengiyakan atau menafikan perkara tersebut.

Sebaliknya, beliau berkata, Kerajaan Perpaduan diterajui Perdana Menteri perlu mengambil maklum mengenai perkara tersebut dan tidak boleh menafikan kehadiran parti berkenaan.

“Beliau (Syed Saddiq) tidak diendahkan. Kepimpinan Kerajaan Perpaduan kena ‘aware’. Kita tak boleh salahkan Syed Saddiq dan Kerajaan Perpaduan, namun sebagai wakil rakyat dan ahli politik kena matang dalam bertindak,” katanya.

Author

Fazleen Safina Abd Jamil

View all posts

View all posts


Penduduk berebut durian dengan gajah

HULU TERENGGANU: Kebun durian biasanya menjadi tumpuan pencuri tetapi lain pula halnya yang berlaku di Kampung Basung di sini, apabila mereka perlu berebut raja buah itu dengan gajah liar yang menceroboh kawasan pertanian mereka sejak sebulan lalu.

Seorang penduduk, Isa Samad, 65, berkata, kehadiran sekumpulan gajah itu menyebabkan mereka takut untuk memasuki dusun bagi menunggu buah durian yang luruh terutama pada waktu malam kerana bimbangkan keselamatan mereka.

Katanya, setiap kali buah durian luruh, mereka tidak sempat merasi hasilnya kerana telah ‘dikutip’ oleh gajah liar berkenaan.

“Ancaman gajah itu telah menjejaskan pendapatan pekebun yang biasanya meraih sekurang-kurangnya RM2,000 pada setiap kali musim durian.

“Kali ini apakan daya, kami lebih risaukan keselamatan diri dengan mengambil keputusan untuk tidak menunggu durian gugur terutama pada waktu malam kerana bimbang diapa-apakan,” katanya ketika ditemui di Kampung Basung di sini semalam.

Seorang lagi penduduk, Yong Ahmad, 50, pula berkata, kumpulan gajah terbabit juga sanggup mencerobohi penempatan, penduduk semata-mata untuk menikmati durian.

“Kumpulan gajah tersebut seolah-olah mengetahui kami melonggokkan durian yang dikutip di laman rumah.

“Kami hanya mampu mengintai dari dalam rumah dengan perasaan sayu melihat durian yang sepatut dijual dimakan oleh gajah-gajah terbabit,” katanya.

Seorang lagi penduduk, Mohd. Khairul Amiruddin Hamid, 31, berkata, kumpulan gajah yang dianggarkan 14 ekor mencerobohi perkampungan mereka hampir setiap hari sejak sebulan lalu.

“Gajah-gajah ini berasal dari Tasik Kenyir berhampiran dan dipercayai keluar hutan untuk mencari makanan.

“Kumpulan haiwan liar berkenaan bukan sahaja makan durian, malah merosakkan pokok pisang dan motosikal milik penduduk kampung,” katanya. – Kosmo

Authors

Media Variasi

View all posts

Diyana Rahip

View all posts

View all posts

View all posts


BN bakal kemuka lebih ramai calon baharu pada PRN

BANGI: Barisan Nasional (BN) akan mengemukakan lebih ramai calon muka baharu untuk bertanding pada Pilihan Raya Negeri (PRN) kali ini.

Pengerusinya, Datuk Seri Dr Ahmad Zahid Hamidi berkata, keputusan itu dibuat sebagai tanda semangat parti itu mengadakan kerjasama buat pertama kalinya dengan Pakatan Harapan (PH) pada pilihan raya tersebut.

“Apa yang penting pada 12 Ogos depan, kita akan membuktikan manifesto kita di enam negeri dan untuk BN, Insya-Allah kita akan kemukakan calon-calon muka baharu,” katanya ketika berucap pada Majlis Pelancaran Jentera Perpaduan Selangor di Laman Niaga Komuniti, di sini pada Jumaat.

Pada masa sama, Ahmad Zahid berkata, beliau mengambil maklum keputusan dua parti komponen BN, MCA dan MIC yang berhasrat untuk tidak bertanding pada pilihan raya itu.

Namun, katanya, beliau tetap menghormati keputusan tersebut.

“Saya juga hormat kepimpinan parti itu yang akan tetap bersama BN dan menyokong calon Kerajaan Perpaduan di enam negeri,” katanya.

Suruhanjaya Pilihan Raya (SPR) menetapkan tarikh pengundian bagi PRN serentak di enam negeri pada 12 ogos ini.

Hari penamaan calon pula ditetapkan pada 29 Julai manakala pengundian awal pada 8 Ogos.

Author

Fazleen Safina Abd Jamil

View all posts

View all posts


Isteri kuat cemburu, suami dakwa diberi makan nasi kangkang

CYBERJAYA: Gara-gara cemburu, seorang isteri didakwa sanggup melakukan perbuatan syirik dengan memberi suaminya makan ‘nasi tangas’ atau lebih dikenali sebagai ‘nasi kangkang’.

Menerusi perkongsian TikTok Pn Rohfa. Perawat Ar Syifa, berkongsi kisah seorang lelaki menerima rawatan alternatif selepas mendakwa dirinya diberi ‘nasi kangkang’ oleh isterinya.

“Nasib suami dapat isteri kuat cemburu, setiap hari diberi makan ‘nasi tangas’. Dah macam lembu kena cucuk hidung. Turuti apa semua kemahuan si isteri.

“Cemburu punya pasal sanggup bagi suami makan makanan kotor dan jijik. Sudah bertahun hidup bersama tetapi ada yang sanggup buat benda macam ini,” tulisnya.

Sementara itu, lelaki malang itu turut mendedahkan bahawa dia pernah mengalami beberapa kejadian aneh dan mistik ketika berada di rumahnya.

“Suaminya beritahu ada yang pelik di rumah, dia selalu mendengar isterinya bercakap seorang diri dan selalu juga nampak kelibat lembaga hitam di dalam rumah,” jelasnya

Kesan daripada perbuatan syirik isterinya, lelaki itu mendakwa dia mengalami sakit pada tubuh padan.

“Badannya pun sentiasa rasa lemah, tekaknya rasa ada ketulan yang tersumbat. Setiap malam sakit perut dan cirit-birit serta kerap muntah darah.

“Selepas waktu Maghrib mesti akan bau kemenyan di dapur,” ujarnya.

Bagaimanapun, selepas mendapatkan rawatan, lelaki terbabit akhirnya berjaya diselamatkan daripada perbuatan sihir isterinya.

“Alhamdulillah, selepas diruqyah, keluar muntah dan benda-benda kotor di dalam perutnya,” kongsinya.

Author

Nurul Ain Japri

View all posts

View all posts


Menteri besar, ketua menteri enam negeri sepakat timbang bubar DUN Jun depan

SHAH ALAM: Menteri besar dan ketua menteri dari enam negeri hari ini mencapai kata sepakat untuk menimbangkan pembubaran Dewan Undangan Negeri (DUN) masing-masing dalam dua minggu terakhir pada Jun nanti bagi memberi laluan kepada Pilihan Raya Negeri tahun ini.

Menteri Besar Selangor, Datuk Seri Amirudin Shari menerusi kenyataan di Facebooknya memaklumkan kesepakatan itu dicapai ketika sesi minum petang mereka di Kuala Lumpur sempena Mesyuarat Majlis Raja-Raja ke-261 yang bersidang selama dua hari bermula hari ini.

“Alhamdulillah kami berenam mengambil kesempatan minum petang di Kuala Lumpur sempena Mesyuarat Majlis Raja Raja yang bersidang dua hari ini. Secara ringkas kami mencapai kata sepakat untuk mempertimbangkan pembubaran Dewan Undangan Negeri masing-masing dalam dua minggu terakhir Jun 2023,” katanya.

Enam negeri yang akan mengadadakan PRN tahun ini ialah Negeri Sembilan, Pulau Pinang, Selangor, Terengganu, Kelantan dan Kedah.

Dalam hantaran yang sama Amirudin turut berkongsi foto beliau duduk bersama dengan Menteri Besar Negeri Sembilan, Datuk Seri Aminuddin Harun; Ketua Menteri Pulau Pinang, Chow Kon Yeow; Menteri Besar Kedah, Datuk Seri Muhammad Sanusi Md Nor; Menteri Besar Terengganu, Datuk Seri Dr Ahmad Samsuri Mokhtar dan Menteri Besar Kelantan, Datuk Ahmad Yakob.

Amirudin berkata, persefahaman itu akan dimaklum serta dibincangkan di peringkat parti masing-masing sebelum dipersembah bagi tujuan perkenan Sultan, Yang di-Pertuan Besar serta Tuan Yang Terutama Negeri masing-masing.

“Semoga persefahaman ini dapat mempermudahkan usaha rakyat untuk merayakan demokrasi kelak, Insya-Allah,” katanya.

Sementara itu, Muhammad Sanusi yang turut memuat naik foto pertemuan menteri besar dan ketua menteri enam negeri itu dalam hantaran Facebooknya berkata, beliau berpendapat tarikh paling sesuai bagi pembubaran DUN ialah pada minggu ketiga atau keempat bulan Jun 2023.

Ketua Menteri Pulau Pinang pula dalam catatan Facebook berkata: “Bagi tarikh Pilihan Raya Negeri, ia adalah tanggungjawab perlembagaan Suruhanjaya Pilihan Raya untuk membuat keputusan,”.

Ahmad Samsuri dalam hantaran Facebooknya berkata, sekiranya diperkenankan Raja-raja Melayu dan Tuan Yang Terutama Negeri, kesemua enam menteri besar dan ketua menteri sependapat bahawa minggu ketiga atau minggu keempat pada bulan Jun masa paling sesuai untuk membubarkan DUN. – BERNAMA


Anwar Ibrahim berdepan empat penjuru di Tambun

CYBERJAYA: Suruhanjaya Pilihan Raya (SPR) mengesahkan pencalonan pada Pilihan Raya Umum ke-15 (PRU15) bagi kawasan Parlimen Tambun (P063) menyaksikan saingan empat penjuru.

Antara calon yang bertanding di kerusi berkenaan adalah Datuk Seri Ahmad Faizal Azumu yang nekad untuk kekal menerajui kawasan itu.

Bagaimanapun, Ahmad Faizal berdepan dengan saingan sengit apabila Datuk Seri Anwar Ibrahim (PH-PKR) turut disahkan menjadi calon bagi kerusi Parlimen berkenaan.

Selain Ahmad Faizal dan Anwar Ibrahim, Datuk Aminuddin Md Hanafiah (BN-UMNO) dan Abdul Rahim Tahir (Pejuang) juga tersenarai sebagai calon bagi kerusi Parlimen Tambun.

Untuk rekod, pada PRU14 lalu Ahmad Faizal menang bagi kerusi Parlimen Tambun atas tiket Perikatan Nasional (Bersatu) dengan majoriti undian sebanyak 5,320.

Author

Diyana Rahip

View all posts

View all posts


Brazil: Ribuan peminat beri penghormatan terakhir kepada Pele

SANTOS: Ribuan peminat berhimpun di bandar Santos, Brazil untuk memberikan penghormatan terakhir kepada legenda bola sepak Edson Arantes do Nascimento atau lebih dikenali sebagai Pele yang meninggal dunia pada usia 82 tahun akibat kanser kolon.

Jasadnya ditempatkan di Stadium Urbano Caldira bagi membolehkan peminat memberi penghormatan terakhir.

Antara yang hadir ialah presiden FIFA, Gianni Infantino dan ketua konfederasi bola sepak CONMEBOL Amerika Selatan, Alejandro Dominguez, lapor Xinhua.

Infantino bercadang untuk mengesyorkan semua persekutuan bola sepak di seluruh dunia menamakan stadium sempena nama Pele yang pernah merangkul juara Piala Dunia FIFA sebanyak tiga kali (1958, 1962 dan 1970) bersama dengan pasukan Brazil.

“Kami akan meminta semua persekutuan di seluruh dunia menamakan sebuah stadium sempena nama Pele. Saya fikir anak muda, generasi akan datang perlu mengenali dan mengingati siapa Pele dan kegembiraan yang dibawanya kepada dunia,” kata Infantino .

Pele yang meninggal dunia Khamis lalu akan disemadikan di perkuburan persendirian di Santos, sebuah bandar pantai yang terletak 60 kilometer dari Sao Paulo.

Kerajaan Brazil bercadang menamakan semula pelabuhan terbesar di Brazil dan Amerika Latin, Pelabuhan Santos sempena nama legenda bola sepak itu, kata gabenor negeri Sao Paulo, Tarcisio de Freitas. – BERNAMA


MK K-Clique puji pencapaian pelajar SPM 2022, Nur Aisyah

KUALA LUMPUR: MK dari kumpulan K-Clique memuji kegigihan Nur Aisyah Muhamad Azuan untuk bangkit selepas pernah pernah gagal dengan gred E dalam dalam dua subjek peperiksaan akhir tahun.

Berkat kegigihannya berusaha untuk bangkit, Nur Aisyah menerima keputusan baik dalam Sijil Pelajaran Malaysia (SPM) 2022 meskipun pernah gagal (gred E) dalam dua subjek dalam peperiksaan akhir tahun.

Nur Aisyah, Sekolah Agama Menengah Tinggi Tengku Ampuan Jemaah, Shah Alam di Selangor itu pernah gagal dalam subjek Kimia dan Matematik Tambahan pada peperiksaan akhir tahun.

Dia yang mengikuti pusat tuisyen di Pusat Peningkatan Akademik & Pakar Dalam Membantu Pelajar SPM (PTTI), kemudian berjaya meningkatkan pencapaian masing-masing kepada gred A- (Cemerlang) dan gred B (Baik) pada keputusan SPM itu.

Justeru, MK, 27, atau nama sebenarnya Muhammad Hairi Amin Hamdan berkata, tiada kejayaan tanpa usaha serta tiada kejayaan tanpa pengorbanan.

“Real comeback is possible”.

“Alhamdulillah, berkat usaha dan dibantu dengan tenaga pengajar, dia berjaya memperoleh A-. Bagi saya, ini sesuatu yang cukup membanggakan.

“Selain kejayaan mendapat A- bagi subjek Kimia, Nur Aisyah juga lulus dengan gred B bagi matapelajaran Matematik Tambahan yang sebelumnya mendapat E.

“Betul kata orang, hendak seribu daya tak hendak seribu dalih. Jika kita terus berusaha tanpa mengenal erti jemu, insya-Allah kejayaan itu pasti berpihak kepada kita. Pencapaian diraih adik Nur Aisyah adalah buktinya,” katanya.

MK yang juga Duta PTTI berkata, kejayaan Nur Aisyah diharap menaikkan semangat buat semua pelajar SPM akan datang.

Secara keseluruhan, Nur Aisyah mendapat 7A dan 4B.

MK mempelawa pelajar Tingkatan Lima yang juga calon SPM 2023 untuk mendapatkan buku percuma SPM eksklusif daripada PTTI dengan menghubungi mereka secara direct message (DM) di Instagram.

MK seorang penyanyi, rapper dan pelakon, baru sahaja melangsungkan pernikahan dengan wanita pilihannya, Siti Hajaar Syeikh Nordin, 26, di Masjid Jami’il Huda, Kampung Melayu Ampang, di sini, pada Jumaat lalu.

Pasangan itu diraikan pada majlis resepsi dalam suasana penuh romantis yang dihadiri keluarga kedua belah pihak, kenalan rapat, rakan artis dan sanak-saudara.

Author

Tun Puteh Wanti

View all posts

View all posts


Lisa Surihani, Ariani ‘diijab kabul’

KUALA LUMPUR: Ariani akhirnya ‘diijab kabul’ kan dengan pelakon berkarektor lembut dan tegas, Datin Lisa Surihani yang kini dilantik sebagai duta ketiga jenama fesyen terkenal dengan ciri eksklusif itu.

Ia terlahir hasil selepas adat merisik, tiga kali pinangan ditolak akhirnya mereka bersatu di atas pentas yang sama.

‘Chemistry’ unik bersama ‘teamwork’, selain penghayatan jiwa menepati kehendak jenama Ariani, Datin Farah Haryani Muhammad Philip memilih Lisa menjadi Duta Ariani selain sedia ada, Bella Dally dan Uyaina Arshad.

Percaya dengan setiap aturan hidup telah ditetapkan oleh Allah SWT, Farah Haryani yang dikenali sebagai Lady Boss bersikap lembut, teliti, pemurah dan tegas tidak terlalu cerewet dalam soal pemilihan duta, bagaimanapun tetap mengambil kira aspek yang diperlukan Ariani.

“Soal pemilihan duta, perkara ini istimewa, rasa macam Allah dah tetap siapa bersama Ariani.

“Saya ada rasa ‘chemistry’ lebih (dengan duta baharu), sama yang Ariani nak sampaikan. Kita tidak terlalu ‘particular’ (pemilihan) tetapi ambil kita pelbagai aspek.

“Jadi, mereka fit to our soul, aura mereka masing-masing berbeza,” katanya pada majlis pelancaran pertunjukan koleksi Ariani Layar Lara 2023 yang diadakan secara gilang gemilang, di Grand Ballroom, Pusat Konvensyen Kuala Lumpur (KLCC) di sini.

Acara turut diserikan dengan pembukaan persembahan petikan gitar profesional, Man Kidal bersama penyanyi Amir Masdi melantunkan lagu Sejati, sebagai simbolik kepada peminat setia Ariani yang terus menyokong jenama itu, selain paduan vokal pasangan selebriti, Erni Zakri dan Syamel.

Hadir sama, isteri kepada Menteri Perdagangan Dalam Negeri Dan Kos Sara Hidup, Datin Seri Fatimah Taha, barisan artis dan pempengaruh.

Sebanyak lebih 101 rekaan hijab terbaharu diperkenalkan dengan kombinasi warna,, material dan cetakan motif alam, floral dan abstrak yang lebih unik, moden dan elegan selain batu permata pada setiap helaian hijab.

Membuka majlis pertunjukan fesyen pada petang itu, lebih 30 koleksi hijab yang merangkumi tudung polos dan tudung printed yang terdiri daripada voile tenunan (embroidery), tenunan asas, jacquard twill, koleksi popsicle, selendang bersulam.

Turut dipamerkan, koleksi hijab premium, Ariani Luxe adalah rangkaian koleksi hijab premium yang direka oleh pereka berkemahiran dan berpengalaman dengan sentuhan artisan yang mahir dalam mereka bentuk pola dengan perincian renda dan Swarovski eksklusif.

Ariani juga kali ini menampilkan kelainan apabila pertama kalinya melancarkan subbrand baharu khas kepada kaum adam, iaitu Aryan.

Ditanya Lisa kenapa bersetuju dengan lamaran Ariani, katanya rekaan Ariani amat cantik dan tersendiri.

“Bagi ramai yang tidak tahu, Lisa berada di bawah pengurusan jadi mesti ada ijab dan kabulnya.

“Sebagai duta yang dilantik, saya berdoa dan serah pada Allah, harap dipermudahkan urusan ini dan Alhamdulillah mungkin bukan dalam satu malam keputusan dibuat tetapi ia nampaknya sudah tertulis mengikut kehendakNya.

“Beberapa bulan bersama, nampaknya ada chemistry, ada vibes,” katanya.

Dalam pada itu, Bella yang sudah sembilan tahun bersama Ariani mengucapkan rasa syukur dan bertuah dapat Lady Boss seperti Farah Haryani.

“Perjalanan yang panjang tetapi Ariani ibarat membuka pintu peluang kepada rezeki yang lain.

“Hati saya sudah sebati dengan Ariani, saya tak boleh bayangkan hidup tanpanya, andai kata satu hari tak bersama, I m gonna cry,” katanya.

Yana sebagai duta Ariani sejak tiga tahun lalu pula mendedahkan rahsia yang berlaku pada empat tahun lalu.

“Pada 2018, masa itu saya jadi penonton fesyen Ariani dan berada di tempat duduk belakang.

“Dalam hati saya masa itu berkata, MasyaAllah, seronoknya kalau jadi sebahagian daripada keluarga Ariani, saya emosi sikit sebab Allah makbulkan doa saya, honestly Yana sudah pakai Ariani sejak zaman sekolah, membesar dengan jenama ini kemudian diterima jadi sebahagian keluarga Ariani, ibarat bulan jatuh ke riba,” katanya dalam nada sebak.

Pada majlis sama, Farah Haryani turut mengumumkan Ariani mencipta sejarah baharu dengan pembukaan House of Ariani (HOA) pada 10 Mac 2023.

Bangunan berkeluasan 37,100 meter persegi menjadikan HOA sebagai gedung tudung & butik pakaian muslimah wanita terbesar di Malaysia merangkumi empat aras yang menempatkan koleksi Ariani di bawah satu bumbung.

Author

Tun Puteh Wanti

View all posts

View all posts


Pendidikan bahaya rasuah, salah guna kuasa perlu dipertingkat – Azam Baki

PUTRAJAYA: Pendidikan mengenai bahaya rasuah dan salah guna kuasa perlu dipertingkatkan bagi mengembalikan semula kegemilangan Malaysia di mata dunia, kata Ketua Pesuruhjaya Suruhanjaya Pencegahan Rasuah Malaysia (SPRM), Tan Sri Azam Baki.

Berucap melancarkan Pertubuhan Anti Korupsi Malaysia (Pakar) di sini hari ini, beliau berkata, SPRM akan bekerjasama dengan Pakar bagi melaksanakan usaha pendidikan untuk mengekang dan mengurangkan masalah rasuah di negara ini.

“Mereka yang ada dalam (Pakar) ada kepakaran dalam bidang khusus, yang boleh disumbangkan kepada negara,” katanya.

Ahli Pakar terdiri daripada bekas Timbalan Ketua Pesuruhjaya (Pencegahan) SPRM, Datuk Seri Shamshun Baharin Mohd Jamil yang memegang jawatan Presiden dan beberapa lagi pegawai SPRM.

Antara matlamat penubuhan Pakar ialah menyampaikan maklumat anti rasuah secara berterusan, kepada setiap lapisan masyarakat selain menjadi platform dan pentas masyarakat, dalam usaha menjadikan Malaysia bebas rasuah.

Sementara itu, Shamshun Baharin berkata, Pakar akan membantu menyebarluaskan bahaya rasuah serta menyokong segala usaha SPRM, dalam mengekang perbuatan rasuah dan salah guna kuasa di Malaysia.

“Kita akan bantu pegawai SPRM beri pendidikan tentang bahaya rasuah, kerana kita tahu bilangan anggota SPRM untuk melaksanakan aktiviti pencegahan tidak besar,” katanya. – BERNAMA


PH-BN sedang mendahului di Selangor

SHAH ALAM: Pakatan Harapan (PH) dan Barisan Nasional (BN) sedang mendahului di 33 kerusi bagi Selangor manakala Perikatan Nasional (PN) di enam kerusi setakat jam 8 malam proses pengundian undi pilihan raya negeri (PRN) pada Sabtu.

Berdasarkan keputusan tidak rasmi itu, calon BN mendahului di dua Dewan Undangan Negeri (DUN) iaitu Selat Klang dan Semenyih.

PN pula mendahului di DUN Sabak Bernam, Sungai Burong, Sijangkang, Ijok, Sementa dan Dusun Tua.

Sementara itu, calon Muda, Syaidiyah Izzati Nur Razak Maideen sedang mencatatkan undian tertinggi di DUN Batu Tiga.

Selangor mempunyai keseluruhan 56 DUN dan angka kiraan undi beberapa kerusi lain masih belum selesai. – Sinar Harian

Author

Media Variasi

View all posts

View all posts


Amaran ribut petir di Terengganu, Pahang dan Johor – MetMalaysia

KUALA LUMPUR: Jabatan Meteorologi Malaysia (MetMalaysia) mengeluarkan amaran ribut petir, hujan lebat dan angin kencang dijangka di Terengganu, Pahang dan Johor sehingga 2 petang ini.

MetMalaysia dalam kenyataan hari ini memaklumkan kejadian ribut petir, hujan lebat dan angin kencang di Terengganu, dijangka berlaku di Hulu Terengganu, Dungun dan Kemaman.

Di Pahang melibatkan Jerantut, Bentong, Temerloh, Maran, Kuantan, Bera, Pekan dan Rompin, manakala di Johor, ribut petir, hujan lebat dan angin kencang dijangka di Segamat dan Mersing. – BERNAMA


IKMa percaya usahawan Gen Z, Alpha kembali kepada pendidikan

KUALA LUMPUR – Generasi Z dan Alpha hari ini, yang lahir bersama gajet selain serasi dengan teknologi canggih terkini membuktikan mereka mampu berjaya dalam perniagaan tanpa pendidikan.

Bagaimanapun, jika tidak mempunyai asas ilmu perniagaan, teknologi canggih sekali pun tidak akan dapat membantu meneruskan operasi yang boleh berpunca daripada kegagalan sistem.

Ketua Pengarah Institut Koperasi Malaysia (IKMa), Datuk Ali Mansor berkata, kejayaan seperti itu dipercayai bersifat sementara namun beliau optimis bahawa golongan ini akan kembali kepada sistem pendidikan kerana ia adalah bentuk jaminan sepanjang hayat.

“Mungkin generasi muda itu buat keputusan sekarang (berniaga tanpa pendidikan) tapi mereka akan nampak penyelesaian tenaga kerja ini, mereka akan kembali kepada pendidikan.

“Macam tahun 90-an, bila kegawatan ekonomi berlaku, tak minat belajar, (berfikiran) buat apa masuk U dan tidak ada kerja, akhirnya mereka terbuka minda untuk kembali kepada pendidikan.

“Ia rantaian biasa ekonomi tapi akhirnya mereka sekuriti (jaminan berpanjangan) seperti pendidikan,” katanya.

Beliau berkata demikian mengulas cabaran IKMa berikutan generasi hari ini menggunakan Tiktok dan Instagram sebagai platform perniagaan sehingga membuktikan boleh jadi usahawan tanpa pendidikan.

Beliau berkata demikian ketika ditemui pada Majlis Berbuka Puasa IKMa bersama Media di Hotel Sunway Putra, di sini.

Turut hadir, Timbalannya, Mohd Zaid Mat Yunus dan Timbalan Ketua Pengarah (Pengurusan)nya, Hamidah Mohd Jos.

Ali juga menyifatkan, platform media sosial adalah bentuk perniagaan jangka masa pendek, berbanding jangka masa panjang di pasaran luar.

“Kita sendiri sedang bekerjasama di seluruh dunia, malah dalam lawatan ke Indonesia baru-baru ini, mereka mahu kita terajui program Institut Koperasi di peringkat ASEAN.

“Bayangkan, kita ada pelajar, ada pasukan yang boleh melebar tenaga kerja koperasi ke 10 negara ASEAN akan datang,” katanya.

Justeru itu katanya, generasi muda hari ini digesa mengambil peluang untuk menyertai sektor keusahawanan dan koperasi menerusi bidang pendidikan dan latihan disediakan IKMa.

Ini kerana, permintaan pasaran kerja dalam sektor berkenaan dijangka melonjak, pada masa akan datang, susulan industri memerlukan pelapis baharu yang ramai.

Author

Tun Puteh Wanti

View all posts

View all posts


PTPTN umum kaedah pinjaman terkini untuk M40 dalam masa terdekat

KUALA LUMPUR: Perbadanan Tabung Pendidikan Tinggi Nasional (PTPTN) akan memaklumkan kaedah pelaksanaan pinjaman terkini bagi golongan M40 (M1) dan pinjaman komputer riba bagi golongan berkenaan dalam masa terdekat selepas dimuktamadkan.

Ini berikutan pengumuman Perdana Menteri Datuk Seri Ismail Sabri Yaakob semalam mengenai kenaikan pinjaman PTPTN kepada golongan itu daripada 75 peratus kepada 100 peratus serta kemudahan pinjaman komputer riba.

Dalam kenyataan hari ini, PTPTN menzahirkan penghargaan kepada Perdana Menteri atas pengumuman tersebut.

“Pengumuman ini jelas menunjukkan keprihatinan kerajaan dalam menjaga kebajikan serta kepentingan mahasiswa Keluarga Malaysia,” menurut kenyataan itu.

Sementara itu, PTPTN memaklumkan bahawa peminjam yang menamatkan pengajian bermula 2019 dengan memperoleh Ijazah Sarjana Muda Kelas Pertama layak membuat permohonan untuk pengecualian bayaran balik pinjaman, yang dibuka sejak semalam hingga 31 Dis.

“Peminjam boleh memohon secara dalam talian di portal rasmi PTPTN https://www.ptptn.gov.my/kelaspertamaonline/Utama,” menurut kenyataan itu.

Untuk maklumat lanjut, peminjam juga boleh menghubungi PTPTN melalui Careline PTPTN di 03-2193 3000 (operasi Isnin hingga Jumaat, 9 pagi hingga 5 petang), Live Chat di www.ptptn.gov.my atau media sosial rasmi PTPTN. – BERNAMA


Henti projek kereta kabel Bukit Bendera – CAP

GEORGE TOWN: Persatuan Pengguna Pulau Pinang (CAP) menggesa kerajaan negeri supaya membatalkan projek kereta kabel Bukit Bendera dan sebaliknya menambah baik kemudahan pengangkutan awam di negeri itu.

Presidennya, Mohideen Abdul Kader berkata, kerajaan Pulau Pinang seharusnya tidak meneruskan projek berkenaan kerana ia akan membawa kesan serius kepada alam sekitar serta kesihatan masyarakat.

“Kesejahteraan rakyat dan alam sekitar tidak boleh dikorbankan hanya kerana untuk meraih keuntungan. Penyediaan kereta kebal akan membawa kepada pembinaan hotel, restoran, taman tema, rumah dan jalan raya bagi menampung peningkatan bilangan pelancong dan penduduk,” katanya dalam kenyataan hari ini.

Beliau berkata, pembangunan seumpama itu akan memberi impak besar kepada persekitaran bukit dan keseimbangan ekologi yang akan menyebabkan hakisan tanah, kemerosotan pada cerun dan peningkatan tanah runtuh.

Katanya, projek kereta kabel yang akan dibina berhampiran Taman Belia dan Taman Botani itu akan meningkatkan kesesakan lalu lintas di kawasan sekitar manakala pencemaran udara serta bunyi juga akan menjejaskan keseronokan mereka yang mengunjungi kedua-dua taman itu.

Mohideen berkata, pembinaan projek itu yang disertai aktiviti di atas bukit dan stesen akan menjana sejumlah besar karbon dioksida sekali gus meningkatkan jejak karbon.

“Pihak berkuasa tidak mengambil pengajaran daripada kejadian ribut dan banjir yang berlaku beberapa tahun lepas yang menyebabkan tanah runtuh secara besar-besaran, menumbangkan banyak pokok dan memutuskan perhubungan di atas bukit itu,” katanya.

Rabu lepas, kerajaan Pulau Pinang mengumumkan bahawa projek kereta kabel Bukit Bendera telah dianugerahkan kepada Hartasuma Sdn Bhd melibatkan anggaran pelaburan berjumlah RM245 juta.

Ketua Menteri Pulau Pinang Chow Kon Yeow yang juga Pengerusi Perbadanan Bukit Bendera Pulau Pinang dilaporkan berkata projek itu dijangka mengambil masa tiga tahun untuk siap sepenuhnya. – BERNAMA


Jual balik tumbler Blackpink cecah RM5,000

PETALING JAYA: Kecoh di media sosial ketika ini apabila tumbler edisi khas pasaran Asia keluaran daripada Starbucks yang berkolaborasi dengan kumpulan K-Pop terkenal Blackpink, dijual semula sehingga mencecah RM5,000 seunit.

Sebelum ini, tumbler edisi khas ini hanya dijual pada harga asalnya RM200 ke RM478, namun pembeli terawal ‘buat duit’ dengan menjual semula barangan tersebut pada harga yang lebih tinggi.

Kolaborasi tersebut ternyata telah mendapat minat ramai sehingga ada yang sanggup membayar lebih untuk mendapatkan koleksi berkenaan.

Ramai yang berkongsi kegembiraan mereka selepas mendapatkannya. Namun, ada yang sedih kerana gagal untuk memilikinya.

Tinjauan di media sosial TikTok ketika ini mendapati, penjual balik atau ‘reseller’ ternyata ada yang menjual semula tumbler tersebut dengan harga kayangan telah mendapat kecaman orang ramai.

“Sampai harga RM3,500 pun ada orang jual, betul buat duit. Tahu lah ini edisi khas tapi harga dah tak masul akal sekarang ni,” kata Nurhidayah Nawi.

“Aku tengok bukan tempat kita sahaja, Indonesia pun sama ada yang jual balik pada harga RM2,000. Ada yang edisi penuh Blackpink mencecah RM5,000,” kata Rose Roslan Tamim.

Dalam pada itu, seorang pemilik media sosial berkata, harga tersebut memang masuk akal kerana tumbler tersebut hanya terdapat di kawasan Asia sahaja.

“Bagi aku ok lah jual dengan harga macam tu, mana ada tempat lain, ini khas untuk keluaran Asia. Kalau penjual tu bijak guna je mana-mana platform jualan antarabangsa mesti boleh jual dengan harga yang lagi tinggi,” katanya. – KOSMO

Authors

Media Variasi

View all posts

Diyana Rahip

View all posts

View all posts

View all posts


Budak 6 tahun panjat sebelum jatuh dalam mesin basuh di Ipoh

IPOH: Kanak-kanak lelaki berusia enam tahun yang ditemukan tidak sedarkan diri dalam mesin basuh oleh neneknya pada Isnin, disyaki memanjat dan terjatuh ke dalam mesin berkenaan yang sedang beroperasi.

Ketua Polis Daerah Ipoh, Asisten Komisioner Yahaya Hassan berkata, mangsa yang merupakan orang kurang upaya (OKU) autisme itu, dipercayai memanjat mesin basuh berkenaan ketika semua orang di dalam rumah sedang tidur dalam kejadian kira-kira jam 9.30 pagi.

“Mesin basuh tersebut jenis muatan atas dan ketika kanak-kanak itu ditemukan mesin sudah berhenti beroperasi.

“Kami percaya kanak-kanak itu memanjat mesin basuh dan terjatuh ke dalamnya,” katanya dalam kenyataan pada Selasa.

Dalam kejadian di sebuah rumah di Kampung Sungai Tapah Tambahan, Manjoi, pada Isnin, seorang kanak-kanak lelaki berusia enam tahun ditemukan tidak sedarkan diri, sebelum disahkan meninggal dunia di Hospital Raja Permaisuri Bainun pada 11.02 pagi.

Hasil bedah siasat mendapati punca kematian mangsa adalah kecederaan di bahagian kepala akibat objek tumpul.

Sementara itu, Yahya berkata, kes disiasat di bawah Seksyen 31 (1) (a), Akta Kanak-Kanak 2001 (Akta 611).

Menurutnya, jenazah kanak-kanak itu telah dikebumikan di Johor pada Selasa.

Author

Fazleen Safina Abd Jamil

View all posts

View all posts


Che’gu Bard dipanggil polis bantu siasatan hantaran FB

JOHOR BAHRU: Aktivis politik Badrul Hisham Shaharin atau lebih dikenali sebagai Che’Gu Bard dipanggil memberi keterangan bagi membantu siasatan berhubung satu hantaran dalam laman Facebook miliknya, ketika tempoh berkempen pada Pilihan Raya Umum ke-15 (PRU15), baru-baru ini.

Ketua Polis Daerah Mersing, Supt Cyril Edward Nuing berkata, pihaknya telah membuka kertas siasatan di bawah Seksyen 4 (A) (1) Akta Pilihan Raya dan Seksyen 233 Akta Komunikasi dan Multimedia 1998 terhadap pengasas Solidariti Anak Muda Malaysia itu.

“Pada 17 November lepas, kita telah menerima laporan berkenaan satu hantaran yang dibuat dalam (laman profil) Facebook Che’GuBard Original susulan itu, kita telah menjalankan siasatan dan membuka kertas siasatan di bawah Seksyen 4 (A) (1) Akta Pilihan Raya dan Seksyen 233 Akta Komunikasi dan Multimedia 1998.

“Lelaki berkenaan akan hadir ke Jabatan Siasatan Jenayah, Ibu Pejabat Polis Daerah Mersing hari ini untuk memberi keterangan bagi membantu siasatan,” katanya ketika ditemui pemberita pada Perhimpunan Bulanan Polis Kontinjen Johor di Ibu Pejabat Polis Kontinjen Johor, di sini hari ini.

Semalam, Che’Gu Bard, 44, menerusi hantaran di laman Facebooknya mengatakan polis membuka kertas siasatan ke atasnya berhubung dakwaannya berkaitan perlombongan emas, perlombongan pasir selain beberapa perkara mengenai bagaimana khazanah Mersing yang dipunggah keluar dan memberi impak negatif kepada penduduk di daerah berkenaan. – BERNAMA


Satu PPS dibuka, mangsa banjir di Johor meningkat kepada 29 orang

JOHOR BAHRU: Satu pusat pemindahan sementara (PPS) di Pontian iaitu di Sekolah Kebangsaan (SK) Seri Anom dibuka semalam menjadikan mangsa banjir kilat di Johor meningkat kepada 29 orang setakat 8 pagi ini berbanding 22 orang malam tadi.

Jawatankuasa Pengurusan Bencana Daerah (JPBD), dalam satu kenyataan memberitahu PPS yang mula beroperasi pada 4 petang itu menempatkan 19 orang daripada empat keluarga melibatkan penduduk dari Kampung Parit Haji Mohamad Sanglang.

Sementara itu, jumlah mangsa banjir yang masih ditempatkan di PPS SK Sungai Linau di Kluang yang menempatkan penduduk dari Kampung Sungai Linau menurun kepada 10 orang daripada dua keluarga pagi ini.

Banjir kilat di negeri itu berlaku berikutan hujan lebat yang turun melebihi dua jam sejak 10 pagi Ahad lepas. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Sambutan Hari Malaysia meriah, manifestasi kebangkitan negara

KUALA LUMPUR: Perdana Menteri Datuk Seri Ismail Sabri Yaakob menyifatkan sambutan Hari Malaysia 2022 peringkat kebangsaan amat meriah dan menjadi manifestasi kebangkitan negara setelah bergelut dengan pelbagai cabaran pada tahun-tahun sebelumnya.

Menurutnya sambutan yang diadakan di Dataran Memorial Pengisytiharan Kemerdekaan Banda Hilir, Melaka malam tadi sungguh bermakna, dan mengimbau kembali detik-detik laungan kemerdekaan oleh perdana menteri pertama Tunku Abdul Rahmad Putra Al-Haj.

“Saya bangga dengan penganjuran Hari Malaysia yang penuh gilang-gemilang ini. Terima kasih Keluarga Malaysiaku,” katanya menerusi catatan di akaun Facebooknya hari ini.

Sambutan Hari Malaysia itu menampilkan keunikan tema busana era 50-an dan 60-an yang dipilih bagi meraikan hari memperingati pembentukan Malaysia.

Sambutan dihadiri lebih 20,000 pengunjung itu buat julung kalinya diadakan di Semenanjung dengan Melaka menjadi tuan rumah acara gilang-gemilang itu. – BERNAMA


Amaran ribut petir di Perak, Terengganu, Pahang dan Selangor – MetMalaysia

MetMalaysia dalam kenyataan memaklumkan ribut petir, hujan lebat dan angin kencang dijangka berlaku di Manjung dan Bagan Datuk (Perak) diikuti Dungun dan Kemaman (Terengganu).

Keadaan sama dijangka melanda Jerantut dan Kuantan (Pahang) serta Sabak Bernam dan Kuala Selangor (Selangor). – BERNAMA


Nilai perubatan kanabis, ketum akan dibincang dengan KKM – Fadillah

KOTA BHARU: Kementerian Perladangan dan Komoditi sedang melihat potensi perubatan yang ada dalam tanaman kanabis dan ketum, kata Timbalan Perdana Menteri, Datuk Seri Fadillah Yusof.

Sehubungan itu, beliau yang juga Menteri Perladangan dan Komoditi berkata, pihaknya akan mengadakan perbincangan dengan Kementerian Kesihatan (KKM) untuk melihat kaedah penanaman dan proses penghasilan produk yang terkawal, sekiranya ia dibenarkan untuk ditanam bagi tujuan perubatan di negara ini.

Katanya pembentangan mengenai potensi tumbuhan tersebut juga telah diberikan oleh beberapa pemain industri dan persatuan yang berkaitan dengan kanabis dan hemp.

“Amerika Syarikat, Belanda dan kini Thailand aktif dengan industri tersebut, tetapi di Malaysia, disebabkan ia adalah barang di bawah kawalan kita kena bincang dengan Kementerian Kesihatan bagaimana nak jadikan produk ini boleh ditanam, diproses dan dijual hasilannya dalam keadaan terkawal,” katanya.

Beliau berkata demikian pada sidang media selepas menghadiri Taklimat Pembangunan Industri Kenaf dan Kawal Selia Industri Tembakau, di Ibu Pejabat Lembaga Kenaf dan Tembakau Negara (LKTN), di sini hari ini.

Hadir sama timbalannya, Datuk Siti Aminah Aching; Timbalan Ketua Setiausaha (Perancangan Strategik dan Pengurusan) Kementerian Perladangan dan Komoditi, Abdul Hadi Omar dan Ketua Pengarah LKTN, Idris Mohd Salleh.

Mengulas lanjut, Fadillah berkata, ketika ini persepsi masyarakat mengenai kanabis agak berat.

“Bila kanabis persepsinya agak berat, sebab itu kita perlu uruskan dan hasilkan dalam keadaan terkawal iaitu dari segi tanaman, proses dan keseluruhannya (mempunyai) nilai perubatan termasuk hasilan seperti minyak bagi tujuan eksport.

“Saya akan perincikan perkara ini menerusi perbincangan dengan KKM, pihak industri dan badan bukan kerajaan (NGO) yang terlibat untuk melihat kesesuaian bagaimana kita nak laksanakan kalau ia dibenarkan supaya perspektif negatif itu dapat dikawal,” katanya. – BERNAMA


Elak ‘install’ 203 aplikasi iOS, Android ini kalau tak nak duit melayang

CYBERJAYA: Kemajuan teknologi seperti penggunaan telefon pintar dengan lambakan aplikasi mudah alih masa kini sememangnya meringankan tugasan harian manusia.

Namun, harus diingatkan bahawa setiap benda yang digunakan itu tentu ada baik dan buruknya.

Berdasarkan laporan daripada sebuah portal teknologi, Laptop Mag, terdapat lebih 200 aplikasi bagi peranti Android dan iOS bahaya digunakan kerana disyaki mencuri wang daripada telefon pengguna.

Perkara itu pertama kali ditemui oleh Kementerian Ekonomi dan Masyarakat Digital (DES) Thailand dan Pusat Keselamatan Siber Kebangsaan (NCSC) UK. DES menyenaraikan tiga kesan berbahaya yang dilakukan oleh aplikasi sedemikian seperti mencuri maklumat peribadi, mengosongkan akaun bank pengguna dan mengawal telefon pintar dari jauh untuk mencuri identiti, lapor BangkokPost seperti dipetik portal Technave Bm.

Laporan itu turut menyatakan pihak DES dan NCSC tidak menyatakan jenis perisian godam yang disebarkan oleh aplikasi berkenaan.

Pada masa sama, kedua-dua pihak terbabit bekerjasama dengan syarikat Google dan Apple untuk menyingkirkan aplikasi sedemikian daripada gedung aplikasi.

Meskipun Google dan Apple melakukan pemeriksaan keselamatan mereka sendiri sebelum membenarkan sesebuah aplikasi, pembangun aplikasi akan sentiasa mencari cara untuk melakukan pencurian data.

Justeru, pengguna disaran membuat semakan sebelum memuat naik sebarang aplikasi di telefon dengan mengambil inisiatif membaca ulasan pengguna di bahagian review.

Berikut merupakan senarai 203 aplikasi berbahaya untuk pengguna Android dan iOS:

Author

Diyana Rahip

View all posts

View all posts


PM Anwar gesa ASEAN laksanakan usaha koheren dan bersepadu

BANGKOK: ASEAN harus mengambil usaha yang koheren dan bersepadu sebagai badan serantau dalam menyelesaikan krisis Rohingya di Myanmar, kata Perdana Menteri, Datuk Seri Anwar Ibrahim.

Anwar berkata, beliau telah berbincang mengenai isu Myanmar dengan rakan sejawatannya, Prayuth Chan o-cha dalam pertemuan mereka hari ini.

“Saya merayu kepada perdana menteri (Prayuth), walaupun Thailand mempunyai isu mereka sendiri berhubung sempadan. Kita menghadapi masalah yang sama.

“Ada 200,000 pelarian (di Malaysia) dan amat sedikit yang boleh kami lakukan, kecuali meneruskan apa yang dipanggil penglibatan konstruktif dengan junta Myanmar.

“Malaysia mempunyai bilangan pelarian Burma paling ramai. Bagaimanapun, apa yang dapat kami lakukan amat terhad, kerana kami adalah sebuah negara kecil. Ada kebimbangan mengenai isu kemanusiaan, tetapi (kami) mencadangkan agar ASEAN mengambil usaha yang koheren dan bersepadu bersama-sama sebagai sebuah badan serantau,” katanya pada persidangan media bersama hari ini.

Anwar berkata, Prayuth berada di kedudukan yang lebih baik bagi menyuarakan kebimbangan rantau ini mengenai Myanmar.

Menurutnya, beliau telah berbincang mengenai isu Myanmar dengan rakan sejawatannya di Brunei dan Singapura semasa lawatan rasminya ke negara berkenaan.

“Bagaimanapun saya boleh dianggap ‘junior’ dalam perkara ini, dan pemimpin (kanan) perlu menyelesaikan isu ini dengan lebih efektif, sekurang-kurangnya mengurangkan jumlah pelarian. Jika kita tidak dapat menyelesaikannya, kita juga yang terpaksa menanggung bebannya,” katanya.

Sementara itu, Anwar berkata Malaysia dan Thailand akan meningkatkan kolaborasi dalam keterjaminan makanan dan pendigitalan.

“Malaysia mungkin cemerlang dalam aspek getah dan minyak sawit sebelum ini, namun dari segi keterjaminan makanan, seperti makanan sedia dimakan (MRE), dan juga tenaga – Thailand lebih maju. Kita boleh berkongsi pengalaman,” katanya.-BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Dilabel tolak perjuangan Islam, PH-BN Rantau Panjang lapor polis

PAKATAN Harapan (PH) dan Barisan Nasional (BN) Bahagian Rantau Panjang membuat laporan polis ke atas Menteri Besar Kelantan, Datuk Mohd Nassuruddin Daud, susulan kenyataannya yang melabel dua calon PH-BN menolak perjuangan Islam.

Timbalan Ketua Parti Amanah Negara (Amanah) Rantau Panjang, Mohd Ridzuan Muhamad berkata, laporan itu juga dibuat bagi menggesa Mohd Nassuruddin mengemukakan permohonan maaf atas kenyataan yang tidak bertanggungjawab itu.

Katanya, apa yang dilontarkan Mohd Nassuruddin melalui ucapannya pada Jumaat lalu, bukan sahaja boleh memecahkan perpaduan umat Islam malah seperti menunjukkan dua calon PH dan BN masing-masing di Dewan Undangan Negeri (DUN) Kota Lama dan Galas seakan-akan melawan perjuangan Islam.

“Semalam, Mohd Nassuruddin melalui kenyataan media memberitahu enggan meminta maaf selain mahu kami menyemak semula rakaman rekod ucapannya. Namun begitu, selepas beberapa kali disemak, memang jelas apa yang disebutnya merujuk kepada calon, Dr Hafidzah Mustakim dan Mohd Syahbuddin Hashim.

“Laporan ini juga supaya pihak berkuasa dapat membuat siasatan lanjut berkaitan kenyataan terbabit. Tambahan pula, kita semua boleh berbeza pilihan politik namun tidak boleh menolak perjuangan Islam.

“Kenyataannya menunjukkan seperti hanya PAS yang mementingkan Islam sedangkan parti lain juga di bawah kerajaan perpaduan mempunyai misi yang sama, selain calon yang dituduh sendiri juga beragama Islam,” katanya seperti dilapor Harian Metro.

Seramai hampir 20 penyokong PH-BN turut sama hadir bagi menyokong tindakan membuat laporan berkenaan di Ibu Pejabat Polis Daerah (IPD) Pasir Mas, Kelantan pada Isnin.

Pada Ahad, media melaporkan Mohd Nassuruddin menafikan dakwaan beliau melabel dua wakil rakyat BN dan PH di Kelantan sebagai melawan perjuangan Islam.

Mohd Ridzuan berkata, apa yang diminta sekarang hanya permohonan maaf dan tidak pernah timbul isu ‘koyak’ dalam berpolitik sebagai mana yang didakwa Mohd Nassuruddin.

“Jika dia membuat permohonan maaf, kemudian kami akan serahkan kepada dua calon yang terbabit untuk menilai. Kami sebagai wakil PH-BN di sini hanya tampil supaya siasatan dijalankan memandangkan kenyataan itu boleh membawa perpecahan.

“Namun jika beliau masih enggan berbuat demikian, laporan ini akan dibawa ke Mahkamah Sivil,” katanya.

Author

Fazleen Safina Abd Jamil

View all posts

View all posts


Gambar Toqqi dalam poster calon Bebas disimbah cat

SELAYANG: Gambar Ketua Aktivis Persatuan Pengguna Islam Malaysia (PPIM) atau dikenali sebagai Toqqi dalam poster calon Bebas Parlimen Selayang, disimbat cat.

Kejadian itu dimaklumkan kepada calon Bebas Parlimen Selayang, Muhammad Zaki Omar pagi tadi.

Facebook Gagasan Bebas telah memuat naik kejadian itu dengan kapsyen, “Ada orang sudah goyang dengan calon Bebas”.

Muhammad Zaki ketika dihubungi MEDIA VARIASI berkata, beliau akan membuat laporan polis mengenai kejadian ini.

“Poster berkenaan ditempatkan di depan Masjid Bandar Tasik Puteri.

“Pemerhatian saya mendapati sambutan kepada calon Bebas semasa berkempen memang meningkat, follower FB dan TikTok pun naik banyak, 5,000 pengikut dalam dua hari.

“Mungkin sebab sambutan semakin meningkat, ada yang panas dan marah,” katanya kepada MEDIA VARIASI.

Tambah beliau, pada Isnin lalu jam 2 petang, dihubungi Suruhanjaya Pilihan Raya (SPR) berhubung aduan mengenai gambar Toqqi yang dikatakan diletakkan secara salah.

“SPR kata billboard perlu diturunkan tetapi saya masih mahu berbincang terlebih dahulu kerana tiada aduan sepanjang minggu lalu mengenai perkara ini, ” katanya.

Author

Tun Puteh Wanti

View all posts

View all posts


Kolaborasi MTPN, Skin Dessert buka ruang usahawan wanita jana pendapatan

GEORGE TOWN: Majlis Tindakan Pengguna Negara (MTPN) dengan kerjasama usahawan produk kosmetik, Skin Dessert baru-baru ini menjayakan Kempen Tabung Pembangunan Usahawan Wanita di Hotel Eastern & Oriental, di sini, pada Selasa.

Majlis berkenaan dirasmikan oleh Pengarah Kementerian Perdagangan Dalam Negeri dan Kos Sara Hidup (KPDN) Pulau Pinang, Jegan R. Subramaniam.

Timbalan Presiden Kebangsaan MTPN, Abdul Malik Jamaran berkata, kolaborasi itu bertujuan untuk melahirkan usahawan baru sekali gus menjadi platform terbaik untuk mengumpul dana bagi membantu golongan wanita khususnya dalam aspek peluang pekerjaan.

“Kita nak kumpulkan dana melahirkan ekosistem di mana dana ini kita salurkan balik kepada usahawan wanita baru dan akan kembali memulakan perniagaan melalui produk yang Skin Dessert keluarkan,” jelasnya.

Selain dari usaha kempen tersebut, MTPN sebagai rakan strategik turut mengadakan saluran khas kepada pengguna untuk membuat aduan berkenaan masalah kulit atau isu-isu berkaitan produk Skin Dessert secara terus kepada pihaknya.

“Jika ada pengguna di luar sana mengalami sebarang isu permasalahan, kita di MTPN telah bersetuju dengan adanya program tabung ini, kami akan buat satu saluran khas di mana MTPN sendiri menjadi rakan strategik dari sudut tabung dan juga isu-isu permasalahan.

“Jadi kita gunakan platform khas untuk Skin Dessert, jika ada permasalahan pengguna di luar sana. Jadi isu pemakaian produk-produk Skin Dessert tidak lagi perlu risau kerana mereka boleh terus berurusan dengan MTPN.

“Kami membuka aduan khusus untuk Skin Dessert dan isu-isu berkenaan hal itu akan terjawab dan kita akan pastikan nasib pengguna terbela,” katanya.

Sementara itu, pengasas Skin Dessert, Zirra Abdullah meluahkan rasa syukur kerana diberikan peluang untuk menjalin kerjasama dengan MTPN dalam usaha melahirkan lebih ramai usahawan wanita berkaliber.

“Saya sangat teruja untuk melahirkan lebih ramai usahawan-usahawan baru especially dengan melalui tabung keusahawanan wanita ini.

“Pada saya, peluang ini adalah satu platform untuk jenama-jenama lokal lain juga ambil inisiatif untuk kita tingkatkan lagi ekonomi golongan-golongan wanita terutama suri rumah,” ujarnya.

OLEH: AIN JAPRI

Author

Media Variasi

View all posts

View all posts


Polis tahan lima lelaki, rampas dadah bernilai lebih RM6.4 juta

KOTA BHARU: Polis berjaya menumpaskan sindiket pengedaran dadah untuk pasaran Kelantan dan Lembah Klang dengan penahanan lima lelaki serta rampasan pelbagai dadah bernilai lebih RM6.4 juta, Isnin lepas.

Pemangku Ketua Polis Kelantan Datuk Muhamad Zaki Harun berkata, kesemua lelaki berusia lingkungan 27 hingga 39 tahun itu ditahan di beberapa lokasi berasingan.

“Tangkapan pertama melibatkan lelaki berusia 27 tahun di tepi jalan di Pengkalan Chepa dan pemeriksaan menemukan 17 bungkusan berisi pil yaba serta Eramin 5 di dalam kereta Perodua Viva dipandunya.

“Susulan itu, polis menyerbu sebuah rumah di Kampung Pasir Jelatang, Kubang Kerian dan menemukan 100 bungkusan pil yaba dan 80 bungkusan daun ganja,” katanya pada sidang media di sini hari ini.

Muhamad Zaki berkata hasil siasatan lanjut, polis menahan empat lagi lelaki dalam serbuan berasingan di sekitar bandar raya ini dan Seri Kembangan, Selangor.

“Jumlah keseluruhan rampasan ialah 624,000 pil yaba, 400 pil Eramin 5 dan 78,810 gram ganja bernilai lebih RM6.4 juta. Dadah yang dirampas boleh digunakan oleh 703,210 penagih.

“Polis turut menyita empat kereta, sebuah motosikal, seutas jam tangan dan wang tunai yang kesemuanya bernilai RM260,344,” katanya.

Beliau berkata semua lelaki itu direman hingga Ahad ini untuk siasatan mengikut Seksyen 39B Akta Dadah Berbahaya 1952 dan Akta Dadah Berbahaya (Pelucuthakan Harta) 1988. – BERNAMA


Kerajaan nanti syor KKM berhubung penggunaan kanabis bagi tujuan perubatan – Anwar

BANGKOK: Perdana Menteri Malaysia, Datuk Seri Anwar Ibrahim berkata, kerajaan masih belum memutuskan sama ada akan membenarkan dari segi undang-undang, penggunaan kanabis bagi tujuan perubatan dalam negara.

Beliau berkata, kerajaan masih menunggu cadangan daripada Kementerian Kesihatan (KKM) berhubung perkara itu sebelum membuat sebarang keputusan.

“Setakat ini kita belum melihat perkara ini secara serius, kita tunggu cadangan nanti. Isu ini turut melibatkan aspek keselamatan,” katanya kepada pemberita di hari terakhir lawatan rasmi dua harinya ke Thailand hari ini.

Beliau berkata demikian semasa mengulas persoalanan sama ada kerajaan akan meneruskan atau menghentikan penyelidikan berhubung penggunaan kanabis bagi tujuan perubatan.

Ogos lepas Menteri Kesihatan ketika itu Khairy Jamaluddin dalam lawatan kerja di Thailand, turut meninjau potensi penggunaan kanabis bagi tujuan perubatan, di samping melihat kerangka undang-undang yang berkaitan dengannya.

Khairy dilaporkan berkata, kerajaan kemudiannya akan mengkaji pengalaman Thailand dalam perkara itu untuk disesuaikan dengan konteks di Malaysia, sebelum memutuskan sama ada akan membenarkan atau tidak penggunaan kanabis bagi tujuan perubatan.

Thailand merupakan negara Asia Tenggara pertama yang membenarkan penggunaan kanabis bagi tujuan perubatan. – BERNAMA


Median upah bulanan pekerja formal tempatan meningkat kepada RM2,600 sebulan

PUTRAJAYA: Median atau penengah upah bulanan bagi pekerja formal warga negara ini pada Mac tahun ini adalah sebanyak RM2,600 sebulan, meningkat 8.3 peratus berbanding RM2,400 bagi tempoh sama tahun lepas yang membabitkan seramai 6.45 juta orang.

Ketua Perangkawan Malaysia, Datuk Seri Dr Mohd Uzir Mahidin, berkata dari segi jantina, pada Mac 2023, pekerja formal lelaki merangkumi 55.5 peratus atau seramai 3.58 juta orang dengan median upah sebanyak RM2,664 sebulan.

“Perbandingan dengan Mac 2022, median upah bulanan bagi kedua-dua pekerja formal lelaki dan perempuan menunjukkan tren yang meningkat, masing-masing sebanyak 8.0 peratus, dan 8.6 peratus,” katanya membentangkan Laporan Statistik Upah Pekerja (Sektor Formal) Suku Pertama 2023 di sini, hari ini.

Hadir sama, Menteri Ekonomi, Rafizi Ramli dan Ketua Setiausaha Kementerian Ekonomi, Datuk Nor Azmie Diron.

Pekerja formal merujuk kepada individu bekerja bawah kontrak perkhidmatan atau latihan perantisan bermajikan dan menerima ganjaran untuk kerja yang diselesaikan.

Mohd Uzir berkata, laporan itu berdasarkan data daripada Kumpulan Simpanan Wang Pekerja (KWSP) dan Pertubuhan Keselamatan Sosial (Perkeso) dan tidak mengambil kira sebahagian besar gaji sektor awam.

“Upah yang dianggarkan dalam penerbitan ini merujuk kepada semua ganjaran dalam bentuk wang yang meliputi bonus, komisen dan elaun dibayar kepada pekerja untuk pekerjaan yang dilakukan pada tempoh rujukan,” katanya.

Mengenai situasi upah mengikut kumpulan umur, Mohd Uzir berkata, median upah bulanan tertinggi pada Mac 2023 direkodkan oleh pekerja formal berumur 45 hingga 49 tahun dan 40 hingga 44 tahun sebanyak RM3,500.

Beliau berkata, kedua-dua kumpulan itu secara kolektif membentuk hampir 20 peratus daripada jumlah keseluruhan pekerja formal.

Seterusnya, median upah bulanan mula menunjukkan penurunan bagi kumpulan umur 50 hingga 54 tahun dengan median upah bulanan sebanyak RM3,400 pada Mac 2023.

Sebaliknya, kumpulan umur bawah 20 tahun menerima median upah bulanan terendah sebanyak RM1,500 (Mac 2023), katanya.

Mengulas lanjut mengenai situasi upah mengikut aktiviti ekonomi, Ketua Perangkawan berkata, kesemua sektor merekodkan peningkatan dalam median upah bulanan.

“Bagi sektor perlombongan & pengkuarian, walaupun hanya mewakili 0.5 peratus daripada keseluruhan pekerja formal, mencatatkan median upah bulanan tertinggi pada Mac 2023 sebanyak RM7,500.

“Manakala, median upah bulanan terendah diterima bagi sektor pertanian iaitu sebanyak RM1,900, menunjukkan pertumbuhan yang signifikan sebanyak 8.9 peratus tahun ke tahun pada Mac 2023,” katanya.

Mohd Uzir berkata, pada Mac 2023, median upah bulanan tertinggi diterima oleh Wilayah Persekutuan Kuala Lumpur sebanyak RM3,927, diikuti oleh Selangor sebanyak RM2,964 dan Pulau Pinang sebanyak RM2,627.

Sebaliknya, Kelantan, Perlis dan Sabah menunjukkan median upah bulanan yang rendah masing-masing sebanyak RM1,600, RM1,627 dan RM1,782, dalam tempoh yang sama, katanya.

Menurut Mohd Uzir, penghasilan laporan itu adalah produk pertama berjaya diterbitkan menggunakan inisiatif kerangka Pembangunan Pangkalan Data Utama (PADU) yang melibatkan pengintegrasian data pentadbiran yang pelbagai berkaitan pasaran pekerjaan.

Author

Ariom Rajeswaran

View all posts

View all posts


FLYsiswa – Pelajar IPTA boleh tebus RM300 tiket penerbangan

CYBERJAYA: Kementerian Pengangkutan kini menawarkan subsidi tiket penerbangan bagi para pelajar di universiti awam menerusi inisiatif dikenali FLYsiswa dengan baucar digital bernilai RM300.

Inisiatif itu adalah sebahagian usaha Kerajaan Perpaduan untuk mengeratkan hubungan antara Semenanjung Malaysia dan Sabah, Sarawak serta Wilayah Persekutuan Labuan sekali gus menangani isu kos sara hidup pelajar.

Menerusi FLYsiswa, pelajar yang sedang mengikuti pengajian di universiti awam pada tahun 2023 boleh membuat semakan kelayakan melalui laman Subsidi Udara.

Pelajar perlu memilih nama universiti dan memasukkan nombor MyKad untuk menyemak kelayakan.

Sekiranya layak, pelajar tersebut boleh melakukan permohonan bantuan subsidi pembelian tiket bernilai RM300 daripada satu syarikat penerbangan – sama ada Malaysia Airlines (termasuk MASwings dan FireFly), AirAsia, Batik Air dan MYAirline.

Menerusi proses permohonan, syarikat penerbangan akan mengeluarkan baucar digital RM300 kepada pelajar untuk membeli tiket penerbangan. Sekiranya harga tiket adalah kurang daripada RM300, baki digital akan kekal untuk penggunaan pembelian tiket seterusnya.

Berdasarkan laman Subsidi Udara, syarat turut menyatakan bahawa permohonan baucar hanya dibenarkan sekali sahaja daripada mana-mana satu syarikat penerbangan.

Tarikh akhir untuk penebusan baucar FlySISWA adalah pada 31 Dsember 2023.

Author

Diyana Rahip

View all posts

View all posts


Pegawai kanan Menteri Sumber Manusia ditahan SPRM

KUALA LUMPUR: Seorang pegawai kanan kepada Menteri Sumber Manusia, V. Sivakumar ditahan oleh Suruhanjaya Pencegahan Rasuah Malaysia (SPRM) dalam serbuan di kementerian itu pagi tadi.

Ketua Pesuruhjaya SPRM, Tan Sri Azam Baki ketika dihubungi Bernama mengesahkan perkara itu.

Penahanan itu dipercayai mempunyai kaitan dengan dakwaan suspek telah menubuhkan sebuah agensi pengambilan pekerja asing untuk mendapatkan kelulusan kementerian berkenaan walaupun terdapat konflik kepentingan.

Difahamkan terdapat individu lain yang ditahan bagi membantu siasatan kes itu.

Di PUTRAJAYA,  Sivakumar berkata, beliau dan Kementerian Sumber Manusia akan memberi kerjasama penuh kepada SPRM jika diperlukan susulan penahanan pegawainya.

“Saya maklum berkenaan penahanan pegawai dari pejabat saya. Memandangkan perkara ini masih dalam siasatan pihak SPRM, saya tidak dapat memberikan sebarang komen berhubung perkara ini,” menurutnya dalam kenyataan di sini.

Beliau berharap pihak media tidak membuat sebarang andaian atau spekulasi yang boleh menjejaskan mana-mana pihak sehingga siasatan agensi berkenaan selesai. – BERNAMA


3 beradik didakwa dera ibu kandung kena tahan

SEREMBAN: Beberapa hari selepas tular sebuah video memaparkan seorang wanita warga emas didakwa didera anak kandungnya, tiga beradik lelaki tampil menyerah diri kepada pihak polis.

Ketua Polis Daerah Port Dickson, Superintendan Aidi Sham Mohamed berkata, ketiga-tiga mereka yang berusia 17 hingga 29 tahun itu seterusnya ditahan di Ibu Pejabat Port Dickson, di sini pada jam 6.30 petang Khamis.

“Hasil semakan rekod jenayah lampau mendapati mereka tidak mempunyai rekod jenayah dan dadah, manakala ujian saringan air kencing adalah negatif. Ketiga-tiganya direman empat hari bermula hari ini (Jumaat),” katanya dalam kenyataan pada Jumaat.

Beliau berkata, kes disiasat mengikut Seksyen 323 dan 427 Kanun Keseksaan.

Menurutnya, polis dalam proses melengkapkan kertas siasatan dengan memanggil beberapa saksi untuk membantu siasatan, sebelum merujuk kepada pihak pendakwaan Negeri Sembilan untuk tindakan lanjut.

Terdahulu, tular video “Derhaka Ibu” yang dimuat naik seorang pemilik akaun di Facebook berkaitan seorang lelaki yang melakukan kekerasan terhadap ibunya.

Author

Fazleen Safina Abd Jamil

View all posts

View all posts


Perbicaraan kes fitnah Vincent Tan, Sanusi 25 Oktober

SHAH ALAM: Mahkamah Tinggi di sini pada Jumaat menetapkan tarikh perbicaraan kes saman fitnah Pengasas dan Penasihat Berjaya Corporation Berhad, Tan Sri Vincent Tan Chee Yioun terhadap Menteri Besar Kedah, Datuk Seri Muhammad Sanusi Md Nor, pada 25 Oktober depan.
Saman itu berhubung kenyataan Ahli Dewan Undangan Negeri (ADUN) Jeneri tersebut, mengenai Projek Gerbang Maritim Selangor (SMG) ketika ceramah sempena kempen pilihan raya ‘Jelajah Mega PN Best’ atau ‘PN Best Sayangi Kedah Sejahtera mega tour’ di Dataran Darulaman, Jitra, Kedah pada awal bulan ini.

Menerusi semakan pada senarai kausa dalam laman web badan kehakiman, pada tarikh berkenaan perkara itu ditetapkan untuk prosiding pendengaran injunksi inter-parte di hadapan Pesuruhjaya Kehakiman, Choong Yeow Choy.

Sementara itu, peguam, Chuar Kia Lin yang mewakili Vincent selaku plaintif berkata, semasa prosiding kes pada Jumaat, mahkamah membenarkan permohonan anak guamnya untuk injunksi ad-interim terhadap Sanusi.

Menurutnya, pihak Sanusi selaku defendan berhasrat untuk membantah permohonan injunksi dan memaklumkan memerlukan lebih masa untuk memfailkan afidavit serta hujahan bertulis mereka.

“Memandangkan kami tidak mempunyai bantahan terhadap perkara itu, mahkamah menetapkan tarikh perbicaraan pada 25 Oktober.

“Dalam pada itu, mahkamah juga telah memberikan injunksi ad-interim sementara menunggu pelupusan penuh injunksi inter-parte,” katanya ketika dihubungi.
Vincent mengemukakan saman terhadap Sanusi dengan menuntut pampasan ganti rugi sebanyak RM200 juta.

Kumpulan Berjaya dalam satu kenyataan berkata, surat tuntutan telah dihantar kepada Sanusi pada 5 Ogos lalu, menuntut beliau menarik balik kenyataan itu tanpa syarat.

Syarikat itu juga menuntut Sanusi memohon maaf secara terbuka, memberi jaminan tidak mengulangi tuduhan itu dan membayar pampasan.

Dalam pernyataan tuntutan mereka, Vincent dan Berjaya Land mendakwa ucapan pemimpin Pas yang disiarkan secara langsung dan diterbitkan semula antaranya menerusi laman YouTube di bawah nama akaun Astro AWANI, laman Facebook di bawah nama akaun TV Pas dan di laman YouTube di bawah nama akaun KiniTV.

Vincent berkata, Sanusi yang dinamakan sebagai defendan membuat rujukan yang spesifik dan langsung kepadanya dengan menyebut namanya sepanjang ucapan di ceramah itu.

Berjaya Land pula berkata, walaupun tiada rujukan spesifik dibuat terhadap syarikat itu, kenyataan berkenaan boleh difahami sebagai merujuk kepada syarikat berkenaan.

Menurut Vincent, kenyataan berbaur fitnah itu antara lain membawa maksud beliau dan syarikat terbabit adalah korup dan kroni Menteri Besar Selangor, Datuk Seri Amirudin Shari serta memperoleh tanah seluas 600 hektar secara percuma.

Plaintif berkata, ia juga bermaksud mereka memberikan manfaat secara langsung atau tidak langsung kepada Menteri Besar Selangor dan kerajaan negeri sebagai balasan kepada tanah percuma itu.

Selain itu, kata plaintif, ia juga bermaksud mereka menyebabkan kerajaan negeri Selangor mengalami kerugian dan membelanjakan sekurang-kurangnya RM180 juta susulan tanah yang didakwa diberikan secara percuma.

Plaintif mendakwa, ia juga bermaksud mereka dengan syarikat berkaitan mempunyai jumlah hasil pendapatan gabungan sebanyak RM33.3 bilion.

Vincent dan Berjaya Land berkata, kenyataan fitnah itu akan merosakkan dan menyebabkan kerugian kewangan terhadap 67,367 pemegang saham dalam BCorp dan 7,053 pemegang saham dalam Berjaya Land. – Sinar Harian

Authors

Media Variasi

View all posts

Diyana Rahip

View all posts

View all posts

View all posts


Sukarnya nak dapatkan Menu Rahmah

KERAJAAN telah mengumumkan sebanyak 15,000 restoran daripada tujuh persatuan yang menyatakan kesediaan untuk menyediakan Menu Rahmah RM5 bagi mengurangkan beban rakyat.

Bagaimanapun realitinya tidak boleh pukul rata semua ahli persatuan restoran mampu mendapat bahan mentah yang murah untuk dijual sebagai hidangan Menu Rahmah.

Dengan kata lain, walaupun sudah diumumkan berbelas ribu tetapi sebenarnya berapa banyak pengusaha restoran yang benar-benar bersedia?

Tinjauan wartawan MEDIA VARIASI di pekan Kajang, pekan Bangi, Semenyih, Cheras, Sg Merab gagal menemui restoran yang jual Menu Rahmah termasuk di Mydin Kajang.

Apabila penulis bertanya dengan pihak kaunter Mydin di mana boleh dapat Menu Rahmah, petugas itu menjawab, “hanya di Mydin Selayang sahaja kerana ia paling besar”.

Jawapan itu agak mengecewakan bagi rakyat sekitar Kajang dan Bangi.

Namun untuk rekod, Mydin Subang sebenarnya ada menawarkan Menu Rahmah yang dilancarkan di situ pada 31 Januari lalu.

Bagi penduduk di Cyberjaya hanya pusat TSI Sports Arena yang menyediakan sediakan Menu Rahmah.

Bukan dekat dan bukan mudah untuk golongan B40 ke kawasan-kawasan itu semata-mata hendak dapat makan RM5.

Kenapa jadi begitu? Ia berlaku kerana pengusaha makanan tidak mampu untuk menyediakan hidangan dengan kos bahan mentah masih tinggi.

Pihak kementerian seharusnya menyiapkan segala pelan bermula daripada bahan mentah yang murah terus kepada dapur peniaga bagi melengkapkan Menu Rahmah sewajarnya sebelum sebarang pengumuman dibuat.

Menu Rahmah ini sama konsepnya seperti Nasi Bajet yang diperkenalkan tahun 2016 oleh Datuk Seri Najib Razak,  Nasi Keluarga Malaysia yang diperkenalkan pada tahun 2021 oleh Datuk Seri Ismail Sabri Yaakob.

Rakyat tidak seharusnya menerima pengumuman-pengumuman kosong dan mengecewakan harapan mereka sebagaimana dilakukan oleh kerajaan terdahulu.

Lebih elok jika dipastikan harga kos bahan mentah turun kerana pastinya lebih banyak restoran akan menawarkan hidangan murah walaupun bukan nama Rahmah.

Berbalik kepada jumlah 15,000 restoran tadi diharapkan pihak kementerian segera mengeluarkan senarai dan nama restoran ikut pecahan daerah dan negeri bagi memudahkan golongan sasar mencari restoran-restoran yang menyediakan Menu Rahmah.

Author

Tun Puteh Wanti

View all posts

View all posts


Tanah runtuh: PM umum bantuan RM10,000 kepada keluarga mangsa meninggal dunia

BATANG KALI: Perdana Menteri Datuk Seri Anwar Ibrahim mengumumkan bantuan permulaan segera sebanyak RM10,000 kepada setiap keluarga mangsa yang terkorban dalam insiden tanah runtuh di tapak perkhemahan Fathers’ Organic Farm, Gohtong Jaya di sini.

Beliau berkata, Bantuan Wang Ihsan sebanyak RM1,000 pula akan diberikan kepada Ketua Isi Rumah bagi mangsa yang tidak melibatkan kematian.

Perdana Menteri berkata, Agensi Pengurusan Bencana Negara (NADMA) akan menyalurkan peruntukan kepada Setiausaha Kerajaan Negeri (SUK) Selangor selaku Pengerusi Jawatankuasa Pengurusan Bencana Negeri (JPBN) Selangor.

“SUK Selangor akan menyalurkan terus bantuan berkenaan kepada mangsa,” katanya kepada pemberita selepas melawat dan mendengar taklimat berhubung insiden itu di sini malam tadi.

Setakat 7.10 malam tadi, seramai 21 mangsa disahkan meninggal dunia manakala 12 lagi masih hilang.

Anwar juga berkata, pemimpin negara luar turut menzahirkan rasa simpati termasuk Perdana Menteri Singapura Lee Hsien Loong.

“Saya juga ingin mengulangi rasa sedih dan dukacita terhadap keluarga mangsa yang terlibat dalam tragedi ini,” katanya.

Perdana Menteri turut menzahirkan setinggi-tinggi penghargaan atas semangat serta pengorbanan semua petugas yang terlibat dalam operasi mencari dan menyelamat walaupun dalam keadaan berisiko tinggi.

“Dalam menyempurnakan tugas ini, risiko keselamatan mereka juga turut ada terutama dengan cuaca tidak menentu dan hujan,” katanya.

Ditanya sama ada kerajaan bercadang menubuhkan jawatankuasa bagi menyiasat sekiranya terdapat kesilapan manusia yang menyebabkan insiden itu, Anwar berkata, beliau akan menunggu laporan awal terlebih dahulu.

“Saya tidak mahu mendahului laporan mereka, biar kita tunggu sekejap, perhatikan laporan dan ambil tindakan sebaik kita dapat teliti semua laporan,” katanya. – BERNAMA


Aqiel Saufi juara musim pertama perlumbaan MV e-GT

CYBERJAYA: Peserta Aqiel Saufi berjaya merangkul kejuaraan dalam perlumbaan permainan video dan simulasi terkenal Gran Turismo (GT) yang julung kalinya diadakan dan dianjur oleh MEDIA VARIASI iaitu MV e-GT.

Aqiel memenangi perlumbaan dengan mata keseluruhan sebanyak 32 mata menewaskan pelumba Aliff Rayyan yang mendapat tempat kedua dengan 29 mata, lebih satu mata daripada Nor Zaidi di tempat ketiga dengan 28 mata.

Walaupun baru pertama kali diadakan, MV e-GT berjaya mengumpul 15 orang peserta untuk menjayakan perlumbaan tersebut.

Perlumbaan pertama ini menyediakan empat trek berbeza yang perlu dilalui oleh pelumba sebelum diangkat menjadi juara.

Perlumbaan pertama yang dijalankan pada 23 September baru-baru ini menyediakan trek Circuit De Spa-Francorchamps dan Circuit De Barcelona-Catalunya.

Manakala, Sabtu lepas iaitu 30 september diadakan perlumbaan akhir di mana pelumba menggunakan laluan Raceway Laguna Seca dan Nurburgring Nordschleife.

Juara MV e-GT meraih wang tunai RM500, naib juara RM300, dan tempat ketiga RM100 manakala tempat keempat dan kelima masing-masing menerima wang saguhati RM50.

Semua peserta perlumbaan MV e-GT akan diberikan sijil penyertaan sebagai cenderamata.

Author

Nurul Ain Japri

View all posts

View all posts


KKM kesan enam produk kosmetik beracun

CYBERJAYA: Sebanyak enam produk kosmetik dikesan mengandungi racun berjadual.

Perkara itu disahkan oleh Bahagian Regulatori Farmasi Negara (NPRA), Kementerian Kesihatan (KKM).

Enam produk itu adalah Flashhskinzz Moist Sunscreen Serene Treatment Cream, Tempias Hawa Master Recovery Skin Rskin, Karisma Preventing Day Cream, SL Two Kunyit dan SL Two Sarang Burung.

Ketua Pengarah Kesihatan, Tan Sri Dr. Noor Hisham Abdullah berkata, produk berkenaan dikesan mengandungi merkuri, Betamethasone 17- Valerate, Hydroquinone dan Tretinoin.

“Susulan daripada itu, notifikasi produk kosmetik terlibat telah dibatalkan oleh Pengarah Kanan Perkhidmatan Farmasi, KKM dan tidak lagi dibenarkan untuk dijual di Malaysia.

“Penjual dan pengedar produk kosmetik ini perlu menghentikan penjualan dan pengedaran produk kosmetik tersebut dengan serta-merta,” katanya.

Justeru, beliau mengingatkan orang ramai supaya elak daripada membeli dan menggunakan produk kosmetik berkenaan.

“Penjualan dan pengedaran produk kosmetik ini adalah melanggar Peraturan-Peraturan Kawalan Dadah dan Kosmetik 1984,” maklumnya.

Author

Diyana Rahip

View all posts

View all posts


Bubur lambuk Kampung Bharu ‘on’ seperti biasa

CYBERJAYA: Salah satu makanan yang menjadi tumpuan pada bulan Ramadan adalah bubur lambuk.

Seperti diketahui, kebanyakan bubur lambuk ini boleh didapati secara percuma di sekitar masjid yang membuat edaran sebagai sedekah.

Salah satu bubur lambuk yang popular dan menjadi pilihan orang ramai adalah di Masjid Jamek Kampung Bharu, Kuala Lumpur yang diedar secara percuma sepanjang Ramadan.

Setiausaha Masjid Jamek Kampong Bharu, Mohamad Syamim Mohd Hussin berkata, sebanyak 15 periuk bubur lambuk akan dimasak dengan edaran hingga 3,000 bungkusan setiap hari bermula 1 Ramadan.

“Persiapan telah dijalankan sejak tiga minggu lalu termasuk mendapatkan penaja dan sebagainya. Alhamdulillah setakat ini, kita menerima tajaan bekalan gas, beras dan minyak masak.

“Bagi melancarkan program, kami membuat tempahan awal bahan basah seperti daging, bawang dan lain-lain kepada pembekal sama setiap tahun bagi memastikan tiada masalah bekalan sepanjang program berlangsung, ” katanya seperti dilapor Sinar Harian.

Tambah Mohamad Syamim, seramai 10 tukang masak dan 10 petugas pembungkusan akan terlibat dalam penyediaan bubur lambuk pada kali ini.

Pada masa sama, pihak masjid turut mengalu-alukan khidmat sukarelawan namun berharap mereka memaklumkan lebih awal bagi mengelak petugas terlalu ramai yang boleh menyebabkan kesesakan di bahagian dapur masjid.

Dalam pada itu, beliau memaklumkan pihak masjid turut melaksanakan program Ihya Ramadan seperti tadarus, qiamullail dan tarawih seperti kebiasaan.

Malah, juadah percuma bagi buka puasa dan sahur kepada 200 orang disediakan secara percuma pada setiap hari sepanjang Ramadan.

“Fasa endemik kini sudah tiada sebarang halangan dan garis panduan juga sudah dilonggarkan. Tiada lagi had kapasiti jemaah, penjarakan sosial serta pemakaian pelitup muka, maka tiada alasan untuk tidak bertarawih beramai-ramai di masjid.

“Alhamdulillah, jemaah solat fardu juga semakin ramai, harap tarawih juga begitu, sekurang-kurangnya 1,000 jemaah setiap malam,” ujarnya.

Author

Diyana Rahip

View all posts

View all posts


Remaja perempuan baling pisau pada adik sehingga maut, direman enam hari

JOHOR BAHRU: Seorang remaja perempuan yang dipercayai membaling pisau pada adik lelakinya sehingga menyebabkan maut di Ulu Pulai, Ulu Choh dekat Iskandar Puteri semalam, direman enam hari bermula hari ini.

Tempoh reman sehingga 25 Oktober terhadap remaja berusia 18 tahun itu dikeluarkan Majistret, Nurmadiana Mamat di Mahkamah Majistret di sini hari ini.

Perintah reman itu dikeluarkan bagi membolehkan kes tersebut disiasat mengikut Seksyen 302 Kanun Keseksaan.

Semalam, polis menahan remaja itu selepas menerima laporan mengenai insiden tersebut pada 2.15 petang.

Ketua Polis Daerah Iskandar Puteri ACP Rahmat Ariffin dilapor berkata tragedi malang itu dipercayai berpunca apabila mangsa yang berusia 16 tahun bergaduh dengan kakaknya berikutan berebut tempat duduk dalam kereta ketika pulang dari sekolah. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Pemimpin BN, PN kunci mulut hasil pertemuan pasca PRU15

KUALA LUMPUR: Pertemuan pemimpin Barisan Nasional (BN) dan Perikatan Nasional (PN) di sebuah hotel di ibu negara dipercayai berkaitan kebuntuan pembentukan kerajaan pasca-Pilihan Raya Umum ke-15 (PRU15) berakhir kira-kira dua jam.

Antara pemimpin BN yang hadir ialah Timbalan Pengerusi BN merangkap Timbalan Presiden UMNO Datuk Seri Mohamad Hasan, Perdana Menteri yang juga Naib Presiden UMNO Datuk Seri Ismail Sabri Yaakob, Timbalan Presiden MIC Datuk Seri M Saravanan dan Timbalan Presiden Parti Bersatu Rakyat Sabah Datuk Arthur Joseph Kurup.

Pemimpin PN yang hadir termasuk Pengerusinya merangkap Presiden Bersatu, Tan Sri Muhyiddin Yassin; Presiden PAS, Tan Sri Abdul Hadi Awang; Timbalan Presiden Bersatu, Datuk Seri Ahmad Faizal Azumu; Naib Presiden Bersatu, Datuk Radzi Jidin dan Datuk Seri Ronald Kiandee serta Setiausaha Agung PN, Datuk Seri Hamzah Zainudin.

Bagaimanapun, tiada sebarang kenyataan dikeluarkan oleh pemimpin terbabit dan mereka juga enggan bertemu media selain bertindak meninggalkan hotel menggunakan pintu yang tidak boleh diakses orang awam.

Kebuntuan berhubung pembentukan kerajaan dan pelantikan Perdana Menteri ke-10 berlarutan selepas PRU15 berakhirnya pada 19 November lepas apabila tiada parti atau gabungan politik yang mendapat majoriti mudah 112 kerusi.

Keputusan PRU15 menyaksikan BN memperoleh 30 kerusi, PN (73), Pakatan Harapan (82), Gabungan Parti Sarawak (23), Gabungan Rakyat Sabah (enam), Warisan (tiga), Bebas (dua) serta Parti Bangsa Malaysia dan Parti Kesejahteraan Demokratik Masyarakat masing-masing satu kerusi. – BERNAMA


Pertandingan jawatan naib presiden dan ke bawah wujud persaingan sihat – Ahmad Zahid

KUALA LUMPUR: Pertandingan bagi merebut empat jawatan Naib Presiden UMNO serta jawatan ke bawah pada pemilihan parti mewujudkan persaingan sihat, kata Presiden UMNO, Datuk Seri Dr Ahmad Zahid Hamidi.

Beliau berkata, walaupun terdapat dakwaan pertandingan jawatan akan membuka ruang kepada wujudnya kem-kem calon, pemilihan yang dibuat di peringkat akar umbi adalah lebih penting.

“…dengan penawaran diri (calon) bagi jawatan Naib Presiden dan ke bawah ini adalah persaingan sihat dan saya rasakan yang penting adalah bukan pemilihan yang dibuat melalui kumpulan ‘sepapan’ (kem).

“Tetapi yang lebih penting, pada hemat saya pemilihan dibuat di peringkat bahagian dan cawangan-cawangan akan memilih individu daripada kalangan calon terbaik pada 18 Mac nanti,” katanya.

Beliau berkata demikian pada sidang media selepas menghadiri Bengkel Hala Tuju Strategik Kementerian Kemajuan Desa dan Wilayah (KKDW) di sini hari ini.

Ahmad Zahid mengulas mengenai khabar angin kononnya pertandingan jawatan Naib Presiden akan mewujudkan kem-kem calon pada pemilihan parti.

Pada 28 Januari lepas, UMNO memutuskan bahawa pemilihan parti itu bermula 1 Februari melibatkan mesyuarat dan pemilihan bagi jawatankuasa cawangan, Pemuda, Wanita dan Puteri cawangan yang berlangsung selama 26 hari sehingga 26 Februari.

Manakala mesyuarat perwakilan dan Pemilihan Jawatankuasa UMNO Bahagian bersama Pemilihan Ahli Majlis Tertinggi (MT) UMNO akan diadakan serentak di seluruh negara pada 18 Mac depan.

Saingan merebut jawatan empat Naib Presiden pada pemilihan UMNO dijangka sengit, dengan seorang penyandangnya, Datuk Seri Mohamed Khaled Nordin mengesahkan mempertahankan jawatan itu sementara bekas Menteri Besar Johor, Datuk Seri Hasni Mohamad turut mengumumkan bertanding jawatan tersebut. – BERNAMA

Authors

View all posts

View all posts


Pemandu teksi dibayar RM5,000 untuk perjalanan 30 minit

BANGKOK: Seorang pemandu teksi terkejut selepas seorang penumpang memberikannya dua keping wang kertas €500 (RM2,533), yang menyebabkan dia menerima sebanyak €1,000 (RM5,067) sebagai tambang untuk perjalanan hanya 30 minit, lapor portal berita Thaiger kelmarin.

Pemandu itu berkongsi kisahnya itu dalam kumpulan sembang Pemandu Teksi Thailand di Facebook.

Menurutnya dia membawa penumpang warga asing tersebut dari Lapangan Terbang Don Mueang ke Lapangan Terbang Suvarnabhumi, Bangkok yang sepatunya berharga 677 baht (RM89.07).

Penumpang itu meminta agar pemandu berkenaan tiba di destinasi dalam masa 30 minit dan menjanjikan bayaran istimewa jika dia sampai tepat pada masanya dan tidak terlepas penerbangannya, lapor laman berita Sanook.

Netizen bagaimanapun mempersoalkan kesahihan wang kertas itu kerana €500 jarang digunakan dan tiada dalam edaran selama bertahun-tahun.

Namun, pemandu itu menjawab bahawa wang itu adalah tulen. – Kosmo

Authors

Media Variasi

View all posts

Diyana Rahip

View all posts

View all posts

View all posts


Wanita cedera bungkusan dibuka meletup

LANGKAWI: Seorang wanita cedera di muka dan badan selepas bungkusan yang diterima meletup dalam kejadian di belakang sebuah restoran di Jalan Pantai Cenang, di sini, pada Sabtu.

Ketua Polis Daerah Langkawi, Asisten Komisioner Shariman Ashari berkata, polis menerima laporan mengatakan berlaku letupan di sebuah premis pada jam 10.27 pagi.

Katanya, sepasukan anggota dari Jabatan Siasatan Jenayah (JSJ) bersama Unit Pemusnah Bom dan unit anjing pengesan digerakkan ke lokasi.

“Hasil siasatan awal polis wanita berkenaan menerima satu bungkusan dan membukanya ketika berada di belakang restoran.

“Wanita berusia 26 tahun itu warga asing dan pemegang kad UNHCR dipercayai mengusahakan kedai makan di belakang restoran tersebut,” katanya ketika dihubungi Astro AWANI.

Shariman berkata, mangsa telah dihantar ke Hospital Sultanah Maliha untuk rawatan lanjut.

Mangsa yang mengalami kecederaan di muka dan badan dilaporkan telah sedar dan berada dalam keadaan stabil.

Kes disiasat di bawah Seksyen 307 Kanun Keseksaan.

Menurut Shariman lagi, polis sedang mengesan penghantar bungkusan dan siasatan lanjut sedang dijalankan bagi mengetahui jenis bahan letupan yang diletakkan di dalam bungkusan terbabit.

Authors

View all posts

View all posts


Program JER tawar penjimatan hingga 30 peratus barangan keperluan asas

KUALA LUMPUR: Program Jualan Mega Ehsan Rahmah (JER) yang merupakan kerjasama pertama antara Kementerian Perdagangan Dalam Negeri dan Kos Sara Hidup (KPDN) dan kerajaan negeri Selangor, menawarkan penjimatan harga barangan asas serendah 30 peratus berbanding harga pasaran.

Menteri Perdagangan Dalam Negeri dan Kos Sara Hidup, Datuk Seri Salahuddin Ayub berkata, JER menumpukan penjualan tujuh jenis barangan keperluan asas seperti ayam segar, beras, telur ayam, minyak masak, ikan, gula pasir dan daging sejuk beku.

“Bagi rakyat Selangor, JER adalah sinergi kepada dua program peringkat KPDN dan juga Jualan Ehsan kerajaan negeri Selangor.

“Sinergi ini rakyat mendapat keuntungan, beri satu berita baik kepada rakyat barangan asas keperluan ini boleh dibeli dengan penjimatan sehingga 30 peratus dan ini sangat membantu isi rumah memerlukan,” katanya kepada pemberita selepas melancarkan Program JER di Dewan Serbaguna Ampang Jaya di sini hari ini.

Pada program tersebut, ayam akan dijual dengan harga RM10 seekor (1.6 kilogram (kg) hingga 2 kg); ikan RM6 (900 gram (g)); daging RM10 (900g); telur ayam RM10 sepapan; beras RM10 (5kg); minyak masak RM25 (5kg) dan gula RM2.50 (1kg).

Program JER itu adalah hasil penjenamaan semula Program Jualan Rahmah dan Jualan Ehsan Rakyat dengan inisiatif berkenaan dapat mengurangkan kos pelaksanaan, meningkatkan impak dan memberi manfaat kepada lebih ramai golongan kurang berkemampuan di Selangor.

Turut hadir, Menteri Besar Selangor, Datuk Seri Amirudin Shari.

Seorang suri rumah, Maryam Hassan, 61, berterima kasih kepada kerajaan kerana program berkenaan merupakan inisiatif yang baik bagi membantu golongan B40 di Selangor.

“Macam program sebelum ini (Jualan Ehsan Rakyat dan Jualan Rahmah) makcik selalu turun sebab dapat beli barang dengan harga murah, boleh jimat. Telur RM10 sahaja, beras pun murah. Makcik harap dapat dikekalkan program begini,” katanya.

Sementara itu, seorang kontraktor Jimhaidi Arif, 53, berkata, program itu dapat menjimatkan perbelanjaan isi rumahnya sehingga lebih kurang 30 peratus.

“Mungkin boleh pelbagaikan lagi barang keperluan, tambah sayur-sayuran dan barangan basah lain juga supaya dapat menjimatkan lagi perbelanjaan kita,” katanya. – BERNAMA


Elak berada di kawasan lapang semasa kilat dan petir – JPBN Sabah

KOTA KINABALU: Orang ramai dinasihatkan agar menjauhi kawasan lapang terbuka seperti padang bola sepak sekiranya berlaku kilat ataupun petir, kata Pengerusi Jawatankuasa Pengurusan Bencana Negeri (JPBN) Sabah, Datuk Seri Safar Untong.

Beliau yang juga Setiausaha Kerajaan Negeri Sabah berkata, kejadian kilat dan petir, yang antaranya menyebabkan kematian seorang remaja lelaki di Papar semalam, berlaku di beberapa tempat ketika ini dan boleh menyambar manusia sekiranya mereka berada di kawasan terbuka seterusnya mengakibatkan kecederaan serius serta membawa maut.

“Orang awam dinasihatkan supaya menjauhi kawasan lapang terbuka seperti padang bola dan kawasan kawasan lapang lain sekiranya berlaku petir ataupun kilat bagi mengelakkan perkara yang tidak diingini berlaku,” katanya menerusi kenyataan hari ini.

Dalam kejadian petang semalam, remaja orang kurang upaya (OKU) Muhmmad Zulqilfle Redzwan, 13, maut, manakala rakannya Assiy Qusyairy, 13, cedera parah akibat disambar petir ketika bermain bola sepak di Padang Pekan Papar.

Jurucakap Jabatan Bomba dan Penyelamat Malaysia (JBPM) Sabah berkata, pihaknya menerima laporan itu pada 4 petang dan Muhmmad Zulqilfle disahkan meninggal dunia di tempat kejadian, manakala rakannya dikejarkan ke Hospital Papar untuk rawatan lanjut. – BERNAMA


ACL 2023: JDT sekali lagi bertemu dengan Ulsan Hyundai dan Kawasaki Frontale

UNDIAN kumpulan Liga Juara-Juara AFC (ACL) meletakkan wakil tunggal Malaysia, Johor Darul Ta’zim FC (JDT) di dalam kumpulan I bersama pasukan Ulsan Hyundai, Kawasaki Frontale dan BG Pathum United.

AFC CHAMPIONS LEAGUE 2023-24 DRAW

GROUP IUlsan Hyundai — K League 1 ChampionsKawasaki Frontale — J1 League runners-upJohor Darul Ta'zim FC — Malaysia Super League ChampionsBG Pathum United — Thai League 1 2022 runners-up#AFCChampionLeague#LuaskanKuasamuJohor pic.twitter.com/skz6zlbR1R

— JOHORSouthernTigers (@OfficialJohor) August 24, 2023

Pasukan yang berada didalam kumpulan I bagai aksi ulangan selepas sekali lagi Ulsan Hyundai dan Kawasaki Frontale berada dalam kumpulan G bersama Guangzhou FC pada aksi ACL 2022.

Pada aksi ACL 2022, JDT berjaya melakar sejarah sendiri apabila melayakkan diri ke peringkat 16 terakhir walaupun diundi bersama gergasi Korea, Jepun dan China.

Kejohan yang berprestij di rantau Asia ini akan bermula pada September 2023 hingga Mei 2024.

Author

Muhammad Nor Fadzly Mahat

View all posts

View all posts


Hujung bulan poket kering, permintaan Menu Rahmah meningkat – Ali Maju

WANGSA MAJU: Rata-rata rakyat marhaen pasti mengalami masalah ‘poket kering’ di hujung bulan.

Perkara itu membuatkan ramai yang akan berjimat cermat dengan mencari sesuap nasi yang lebih murah daripada biasa.

Pemilik rangkaian restoran Ali Maju, Datuk Jawahar Ali Taib Khan, menyedari situasi tersebut apabila Menu Rahmah yang disediakan sejak beberapa bulan lalu mendapat sambutan khususnya pada hujung bulan.

“Permintaan menu Rahmah meningkat setiap hujung bulan, bukan sahaja golongan B40 tetapi juga membabitkan M40,.

“Biasanya 60 pek menu Rahmah sehari tetapi jumlah meningkat sehingga 100 pek sehari di satu cawangan, apabila tiba tempoh hujung bulan.

“Ali Maju ada 18 cawangan dan inilah purata permintaan yang kami terima.

“Minggu pertama, minggu kedua setiap bulan biasanya tak ramai yang minta tetapi dari minggu ketiga hingga ke empat memang nampak pertambahan permintaan yang ketara,” katanya mengenai purata set Menu Rahmah yang dilancarkan di bawah agenda Payung Rahmah kerajaan Membangun Malaysia Madani.

Jawahar Ali turut mendedahkan, ada yang bertanya kepada beliau adakah Menu Rahmah disediakannya mempunyai kuota penyediaan.

“Ramai tanya ada kuota ke menu Rahmah? Saya jawab tiada had tertentu selagi ada permintaan kita bagi.

“Menu Rahmah adalah satu bentuk sedekah, selagi diberi keupayaan tiada isu untuk teruskan,” katanya.

Beliau berkata demikian pada Majlis Berbuka Puasa dan Sumbangan Hari Raya bertempat di Maahad Tahfiz Al Faridiyah Setapak.

Terdahulu, Jawahar yang juga pengerusi maahad berkenaan menyampaikan pek makanan juadah berbuka puasa kepada 2,000 hadir pada majlis berkenaan.

Turut hadir, Pengarah Jabatan Siasatan Jenayah (JSJ) Bukit Aman baharu, Datuk Seri Ayob Khan Mydin Pitchay yang berkuatkuasa 16 April ini.

Awal tahun ini, kerajaan memperkenalkan Menu Rahmah sebagai usaha membantu golongan miskin tegar yang memerlukan makanan siap dimasak.

Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub dilaporkan berkata, menu yang akan ditetapkan pada harga RM5 dan ke bawah itu merangkumi nasi, seketul ayam atau seekor ikan dan sayuran.

Bagaimanapun, kerajaan tidak menggalakkan peniaga kecil-kecilan dan gerai jalanan untuk terbabit dalam jualan Rahmah sebaliknya mengesyorkan pelaksanaan ke atas jenama besar, pengusaha atau pemborong yang besar.

Author

Tun Puteh Wanti

View all posts

View all posts


Kerja baiki lampu Stadium Perak selesai, sedia untuk aksi sulung Liga Super

Pengarah Kanan Teknikal Majlis Bandaraya Ipoh (MBI), Khairul Anuar Lodin berkata, ini susulan semua kerja pembaikan dan penggantian sistem lampu limpah Stadium Perak selesai dibaik pulih, semalam.

“Kerja-kerja baik pulih melibatkan Ballast 2000 watt sebanyak 18 unit, dua teras kabel bersaiz 6mm, empat teras kabel saiz 50mm dan mentol 2000 watt sebanyak 15 unit.

“MBI juga telah menjalankan ujian tahap pencahayaan lampu limpah bagi memenuhi piawaian yang ditetapkan dari segi tahap pencerahan oleh Liga Bolasepak Malaysia (MFL) dan ujian menunjukkan berjaya mendapat tahap 1200 lux,” katanya dalam sidang media di sini, malam tadi.

Terdahulu, beliau juga mengadakan ujian tahap pencahayaan lampu limpah bersama wakil MFL.

Jumaat lepas, MBI mengesahkan berlaku kecurian kabel dan komponen lampu limpah di Stadium Perak, yang mengakibatkan anggaran kerugian RM135,000.

Ketua Polis Perak, Datuk Seri Mohd Yusri Hassan Basri turut mengesahkan tiada sebarang unsur sabotaj berhubung insiden pecah masuk bilik yang menempatkan kabel dan komponen lampu limpah di Stadium Perak pada minggu lalu, namun siasatan masih diteruskan. – BERNAMA


Kerat mayat isteri, lelaki Bangladesh kekal dipenjara 20 tahun

PUTRAJAYA: Mahkamah Rayuan hari ini mengekalkan hukuman penjara 20 tahun terhadap seorang bekas pelayan restoran warganegara Bangladesh kerana menyebabkan kematian isteri dengan cara mengeratnya kepada enam bahagian, lima tahun lalu.

Wanita itu dipenggal kepala manakala jasadnya dikerat dan disumbat dalam dua bagasi berasingan sebelum ditemukan di tepi Sungai Gombak berhampiran Jalan Ipoh di ibu negara.

Panel tiga hakim diketuai oleh Datuk Vazeer Alam Mydin Meera sebulat suara memutuskan demikian terhadap Md. Shahzada Saju, 42, selepas menolak rayuannya terhadap hukuman.

Beliau yang bersidang bersama-sama Datuk Ahmad Zaidi Ibrahim dan Datuk S.M. Komathy Suppiah berpuas hati, hakim Mahkamah Tinggi tidak melakukan kesilapan ketika menjatuhan hukuman manakala tempoh pemenjaraan yang dikenakan tidak keterlaluan.

“Panel ini tidak berhasrat untuk mengurangkan hukuman dan mengusik keputusan Mahkamah Tinggi. Kami mengambil kira faktor kepentingan awam bahawa kes ini melibatkan pembunuhan ngeri seorang wanita yang mana sebagai suami, perayu sepatutnya menjaga isterinya,” ujar Hakim Vazeer Alam.

Pada 7 Ogos 2018, Md. Shahzada asalnya didakwa membunuh Sajeda-E Bulbul, 30, yang juga warga Bangladesh di bilik tidak bernombor, 98C Jalan Sultan Azlan Shah pada 4.05 pagi, 3 Julai 2018 dan 3.16 pagi, 5 Julai 2018.- Kosmo!

Author

Media Variasi

View all posts

View all posts


‘Ini negara Islam, anda siapa halang laungan takbir?’

CYBERJAYA: Beberapa sekatan dibuat oleh penganjur perhimpunan ‘Freedom With Palestine’ pada Ahad bukan sahaja menyebabkan para peserta kecewa, malah para pemimpin turut meluahkan rasa kesal.

Perhimpunan yang berlangsung di Dataran Merdeka di ibu negara itu menyaksikan penganjurnya, Viva Palestina Malaysia (VPM) dan MyCARE melarang peserta melaungkan kalimah tabkbir, selain menghalang mereka membawa sepanduk tertentu memaparkan wajah Perdana Menteri Israel, Benjamin Netanyahu.

pic.twitter.com/ELJvfnvAfj

— Zura (@zuraamazelan) October 22, 2023

Malah, ada juga peserta perhimpunan tersebut dianggap seperti Zionis sekali gus mengundang kecaman ramai.

Turut kesal dengan perkara itu adalah Ketua Pemuda UMNO, Dr Muhamad Akmal Saleh yang memberi respons di laman Facebooknya.

Dalam hantaran itu, Dr Muhamad Akmal mencadangkan penganjur berkenaan agar membuat perhimpunan sesama sendiri di pejabat masing-masing, sekiranya enggan membenarkan laungan takbir.

“Ini negara Malaysia, Islam adalah agama persekutuan.

“Maka, siapa anda mahu menghalang takbir dilaungkan?” soalnya.

Terdahulu, Ahli Parlimen Machang, Wan Ahmad Fayhsal Wan Ahmad Kamal dilapor berkata, larangan penganjur seumpama itu dianggap satu tindakan ‘double standard‘.

Sementara itu, PAS dilapor akan menganjurkan satu himpunan bagi mengecam rejim pengganas Israel pada Sabtu ini, yang tidak melarang para peserta untuk menyatakan apa sahaja bentuk protes termasuk melaungkan kalimah takbir.

Ketua Pemuda PAS yang juga Ahli Parlimen Kota Setar, Afnan Hamimi Taib Azamudden, berkata himpunan itu akan diadakan di hadapan Kedutaan Amerika Syarikat (AS) di ibu negara.

“Pada Sabtu ini di hadapan kedutaan AS, kita boleh takbir dan sebut perkataan Yahudi serta boleh mengecam Zionis. Kita tiada larangan penggunaan perkataan yang boleh dan tak boleh dalam menunjukkan kemarahan kepada Israel,” katanya dipetik sebagai berkata.

Author

Fazleen Safina Abd Jamil

View all posts

View all posts


SPRM cari menantu Muhyiddin, peguam berkait penyelewengan projek pekerja asing

KUALA LUMPUR: Suruhanjaya Pencegahan Rasuah Malaysia (SPRM) sedang mengesan dua lelaki tempatan bagi membantu siasatan kes penyelewengan projek pendaftaran, pengambilan dan penyimpanan biometrik pekerja asing bagi sebuah kementerian.

SPRM berkata, suruhanjaya itu cuba menghubungi dua lelaki terbabit yang juga seorang ahli perniagaan dan peguam, secara terus dan menerusi peguam masing-masing.

Semakan rekod oleh SPRM juga mendapati kedua-dua individu terbabit sudah meninggalkan Malaysia, masing-masing pada 17 Mei dan 21 Mei lalu.

Setakat ini, tiada rekod menunjukkan kedua-duanya kembali ke Malaysia.

“Individu pertama, Muhammad Adlan Berhan, 48, mempunyai alamat terakhir di Lot 65, Sunway Kiara Hills, Jalan 32/70A Desa Sri Hartamas, di sini.

“Individu kedua, Mansoor Saat, 69, beralamat terakhir di 5 Jalan SS19/1C Subang Jaya, Selangor,” kata suruhanjaya itu menerusi kenyataan hari ini.

Datuk Muhammad Adlan adalah menantu kepada bekas perdana menteri, Tan Sri Muhyiddin Yassin, yang juga Pengerusi Perikatan Nasional (PN), manakala Mansoor adalah seorang peguam.

Orang ramai yang mengenali atau mempunyai maklumat mengenai individu terbabit diminta menghubungi Pegawai Penyiasat, Nur Muhammad Amin Jamaluddin menerusi telefon 603-8870 0799 atau 016-4322 699 atau emel kepada amin.jamaluddin@sprm.gov.my. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Melampau! ‘Budak step’ bertudung sakan gelek dengan lelaki

CYBERJAYA: Sebuah video tular mengenai sekumpulan anak muda lelaki dan perempuan yang mempamerkan tarian tidak senonoh dalam sebuah festival baru-baru ini menerima kecaman netizen.

Ia susulan pergaulan bebas antara pengunjung lelaki dan perempuan yang dilihat bebas menari bercampur-campur tanpa mengira batas.

Menerusi video yang dikongsikan oleh Twitter @ciraplaici difahamkan, tarian tersebut dikenali sebagai ‘Kaki Step’.

Lebih teruk, kelihatan aksi melampau beberapa gadis bertudung sedang melakukan tarian tidak senonoh sambil dikelilingi sekumpulan lelaki.

Ia bermula apabila sekumpulan lelaki memberikan isyarat untuk mengelilingi wanita tersebut sebelum masing-masing melakukan aksi kurang sopan sehingga menerima sorakan ramai.

Tindakan anak-anak muda di dalam video terbabit telah menerima kecaman netizen yang rata-ratanya meluahkan kekesalan dan mempersoalkan maruah masing-masing.

“Masing-masing menari mengalahkan orang yang berjoget kat kelab malam. Yang berhijab pun join menari di kalangan jantan,” komen netizen.

“Apa benda ni s**l! Budak zaman sekarang dah suka dangdut ke nak bergelek-gelek? Muka semua bapak serius pula tu ingat step macam tengah ada competition. Tak cool langsung! Nasib baik zaman aku Bunkface, Hujan, kira cool lagi,” luah netizen.

“Ni content malam pesta muda mudi ke sis? Ya Allah mohon dijauhkan dari ahli keluarga serta anak-anak sis, tak tahu nak komen apa dah. Tapi sedih sangat, amat-amat sedih,” kongsi netizen.

Difahamkan, kejadian itu berlaku di sebuah festival yang dinamakan Port Fest 2023 bertempat di Dataran Ipoh, Perak.

Author

Nurul Ain Japri

View all posts

View all posts


KKD tidak kekang kebebasan media lapor berita – Fahmi

KUALA LUMPUR: Kementerian Komunikasi dan Digital (KKD) tidak akan mengekang kebebasan pengamal media di negara ini untuk melaporkan berita.

Menteri Komunikasi dan Digital, Fahmi Fadzil berkata, bagaimanapun kebebasan itu seharusnya dimanfaatkan berlandaskan kepada syarat lesen dan undang-undang negara ini.

Beliau berkata, perkara itu penting untuk dipatuhi semua pengamal media bagi mengelakkan penyebaran fitnah dan juga maklumat tidak sahih.

“Peringatan kepada semua pengamal media juga orang awam, kita (KKD) tidak kekang atau halang hak media untuk membuat sebarang laporan, hak media untuk menulis.

“Tapi kekangannya pertama ialah dari segi syarat yang terkandung di dalam lesen dan kedua adalah undang-undang sedia ada di negara ini yang perlu dipatuhi,” katanya kepada pemberita selepas melancarkan drama bersiri 26 episod bertajuk Cyber999 bagi siaran RTM di Angkasapuri hari ini.

Media baru-baru ini melaporkan Suruhanjaya Komunikasi dan Multimedia Malaysia (SKMM) membuka kertas siasatan terhadap stesen televisyen Awesome TV kerana kegagalan mematuhi peraturan lesen susulan satu laporan berita yang disifatkan sebagai tidak benar.

Sementara itu, mengulas mengenai situasi banjir yang melanda beberapa negeri ketika ini, Fahmi berkata, beliau telah mengarahkan SKMM supaya memastikan capaian Internet yang baik di setiap pusat pemindahan sementara (PPS).

Beliau berkata, pemantauan rapi juga dibuat bagi mengenal pasti mana-mana menara telekomunikasi yang terkesan akibat banjir untuk segera dibaik pulih.

“Kita perlu teliti dan segera kerana isu yang kita lihat ialah tempat yang mungkin sebelum ini tidak berlaku banjir tetapi kali ini dinaiki air,” katanya.

Setakat pagi ini dilaporkan seramai 27,467 mangsa banjir ditempatkan di PPS di lima negeri iaitu Johor, Pahang, Negeri Sembilan, Sabah dan Melaka. – BERNAMA